
I SKYRIUS. KREIVĖ, ATSIRANDANTI RIEDANT RATUI 


„Meškos su meškiukais 
rieda dviratukais...“ 


K. Čiukovskis 


Dviejų dviratininkų pokalbis 


Mano draugai — devintokas Vytas ir studentas fizikas Saulius — la- 
bai mėgsta dviračių sportą. Kartą, pasivažinėję dviračiais, jie pradėjo įdo- 
mų pokalbį. 

„ Saulius. Kaip tu manai. Vytai, ar gali dviratis aptaškyti dviratininką 
purvu, kuris prilimpa prie užpakalinio rato ir nuo jo atšoka? 

Vytas. Žinoma! Kai važiuoji purvinu keliu ir staiga imi stabdyti, 
purslai visada aptaško nugarą. 

Saulius. O kodėl? Ar tu zalvojai apie tai? Kaip, tavo nuomone, turi 
lėkti purvo gumulėlis, atšokęs nuo ratlankio? Kokia kryptimi? 

Vytas. Leisk pagalvoti. Ne, neatsimenu... 

Saulius. Na, aš tau priminsiu. Jeigu dalelė verčiama judėti kreive ir 
staiga paleidžiama judėti laisvai, tai ii iš inercijos lekia judėjimo trajektori- 
jos liestine. Greičio didumas ir kryptis lieka tokie, kokie jie buvo „išsilais- 
vinimo“ momentu. Aišku? 

Vytas. Ne visai. Pamiršau, ką vadiname trajektorija. 

Saulius. Tai kreivė, kuria juda dalelė. 

Vytas. Iš tiesų! Dabar viskas aišku. 

Saulius. Pamėgink šį dėsnį pritaikyti mūsų klausimui. 

Vytas. Kam to reikia? 

Saulius. Gausi netikėtą išvadą. 

Vytas. Gerai. (Pamastęs.) Purvo gumulėlio kelias bus tokio pavidalo 
(Vyto piešinys buvo panašus į I paveikslą, tik dviratį jis nupiešė gerokai 
prasčiau). Vadinasi, gamulėlis, atšokęs, pavyzdžiui, nuo taško 4, judės rat- 
lankio liestinės kryptimi ir nubrėš štai tokią kreivę (rodo). Tokiu pat keliu 
lėks nuožulniai mestas akmuo. i 

Saulius. Ta kreivė vadinama parabole. 

Vytas (tesia). Net purvo gumulėlis, stipriau prilipęs prie rato ir pakilęs 
iki padėties B (1 pav.), nepavys dviratininko: jis judės vertikaliai. O aukščiau 
purvo gumulėlis nepakils, nes kliudys apsauginis lankas. 

Saulius. Kas bus, kai dviratininkas ims stabdyti? 

Vytas. Dviratininkas gali net visai sustoti — vis tiek purvu neapsi- 
taškys... Kokia nesąmonė! Juk purvas iš tikrųjų aptaško nugarą! 

1 pav. Ar teisingai? 


Saulius. Aš gi sakiau, kad išvada bus netikėta! 

Vytas. Kur aš suklydau? Nesuprantu... 

Saulius. Štai kur — tu klaidingai samprotauji. Reikia atidžiau išna- 
grinėti rato judėjimą. Sakykime, ratas rieda į dešinę. (Saulius nupiešė ra- 
tą, pavaizduotą 2 paveikslo kairėje pusėje, ir iš jo centro į dešinę nubrėžė 


2 pav. Sudėtinis dviračio rato judėjimas 


rodyklę v.) Tarkime, kad dviratininko greitis lygus v m/s, o rato spindu- 
lys — r m. Kol ratas apsisuks vieną kartą, jo centras paslinks pirmyn per 
vieną ratlankio ilgį, t. y. atstumu, lygiu 2xr (2 pav.). Jeigu ratas apsisuko 
per x sekundžių, tai 

per x sekundžių centras paslinks 217 metrų, 

per 1 sekundę i "a v gė 
Todėl 

x=2rr]v sekundžių. 


Vadinasi, ratas apsisuka vieną kartą per 2rr/v sekundžių. Kiek kartų 
jis apsisuka per sekundę? 

Vytas. Leisk, aš pats apskaičiuosiu. Sakykime, per sekundę ratas ap- 
sisuka y kartų. Dabar reikia sudaryti proporciją. Samprotaujame šitaip: 

ratas apsisuka 1 kartą per 2rrjv sekundžių, 

ratas apsisuka y kartų per 1 sekundę. 
Gauname proporciją 


Taip? 
Saulius. Taip! 
Vytas. Vadinasi, y=v/2mr apsisukimų per sekundę! 


Saulius. Teisingai! Matome, kad dviračio ratas atlieka sudėtinį judė- 
jimą: jis juda pirmyn pastoviu greičiu v m/s ir kartu sukasi — po v/2nr 
apsisukimų per sekundę. Na, prisimink, kaip randamas greitis taško, da- 
lyvaujančio dviejuose judėjimuose. 

Vytas. Prisimenu puikiai! Reikia abiejų judėjimų greičius sudėti pagal 
lygiagretainio taisyklę. 

Saulius. Gerai! Dabar nagrinėkime ratlankio tašką A kuriuo nors ju- 
dėjimo momentu (3 pav.). Tas taškas juda pirmyn, todėl jo horizontalusis 
greitis lygus v m/s. Tas pats taškas dar ir sukasi, taigi turi ir kitą greitį. 
Kaip jį apskaičiuoti? 


3 pav. Slenkamojo ir 4 pav. Purvo gumulėlio, atšokusio nuo 


sukamojo judėjimo grei- rato, kelias 
čių sudėtis 


Vytas. Tuoj apskaičiuosiu. Per sekundę ratas apsisuka v/2rr kartų. 
Kiekvieną kartą ratlankio taškas nueina kelią, lygų ratlankio ilgiui, t. y. 
217 metrų. Vadinasi, per sekundę, kai ratas apsisuka v / 2xr kartų, taškas 


s v 
A nueina — 
211P 


Saulius. Visiškai teisingai! Ratlankio taško greitis, atsirandantis dėl 
rato sukimosi, taip pat lygus v m/s. Tačiau pirmasis greitis nukreiptas ho- 
rizontale, o tas antrasis greitis — apskritimo liestine. Atstojamasis greitis 
bus nukreiptas lygiagretainio su lygiomis kraštinėmis įstrižainės kryptimi 
(t. y. rombo įstrižainės kryptimi). Tai matome paveiksle (3 pav., rodyklė 
AB). Aišku? 

Vytas. Taip. 


Saulius. Dabar, Vytai, atkreipk dėmesį į purvo gumulėlį, pasiekusį 
tašką C (4 pav.). Jo greitis susidės iš horizontaliojo greičio, lygaus v, ir ver- 
tikaliojo greičio, taip pat lygaus v. Atstojamasis greitis bus lygus v Į/ 2 
(pagal Pitagoro teoremą), o jo kryptis su horizontaliąja plokštuma su- 
darys 45“ kampą. 

Purvo gumulėlis judės kaip akmuo, mestas 45° kampu, atskaitomu nuo 
horizontaliosios plokštumos (parabole, kuri 4 paveiksle pavaizduota brūkš- 

.2rr =v metrų. Taigi tas antrasis greitis irgi lygus v m /S. 


nine linija). Dėl inercijos jo greičio horizonialioji komponentė ir toliau bus 
lygi v*. Ar tas gumulėlis pavys dviratininką? 

Vytas. Ne. 

Saulius. O jeigu dviratininkas ims stabdyti? 

Vytas. Tuomet purvas apdrabstys jam nugarą! 

Saulius. Ar taip iš tikrųjų atsitinka? 

Vytas. Taip. Užvakar grįžau visas purvinas. 

Saulius. Vadinasi, viskas aiškų? 

Vytas (pagalvojęs). Na, ne! Man regis, dabar visiškai susipainiojome! 
Juk paveiksle (4 pav.) matyti, kad greitis nukreiptas ne ratlankio liestine, 
bet kažkaip įstrižai. Tuo tarpu pokalbį pradėjome nuo to, kad purvo gumu- 
lėlio greitis turi būti nukreiptas judėjimo trajektorijos liestine. Tu pats taip 
sakei, 

Saulius. Kieno ta trajektorija? 

Vytas. Aišku, atitinkamos ratlankio dalelės. 

Saulius. Visiškai teisingai! Greitis kaip tik ir nukreiptas tos trajekto- 
rijos liestine. 

Vytas. Nesuprantu, Man atrodo, kad paveikslai (3 ir 4) ram prieštarau- 
ja. 

Saulius. Nė trupučio. Pagalvok. 

Pagalvokime ir mes kartu su Sauliumi ir Vytu, kuo pagrįsta ta tariamoji 
prieštara. Pagalvokime, kokią trajektoriją (kokią kreivę), važiuojant dvi- 
račių, brėžia kiekviena jo ratlankio dalelė. 

Dviračio rato centras juda tolygiai tiese. Pats ratas tolygiai sukasi. Ko- 
kia kreivę brėžia kiekvienas ratlankio taškas? Jeigu centras nejudėtų, tai 
visi rato taškai judėtų apskritimais. Tačiau centras juda, todėl tie apskriti- 
mai „išsitempia“. Kalbant geometrijos kalba, — reikia išsiaiškinti, kokią 
kreivę brėžia kiekvienas apskritimo taškas, kai tas apskritimas rieda tiese. 
Purvo dalelė judės ne ratlankio liestine, bet kaip tik tos kreivės liestine. Ta 
kreivė ir vadinama cikloide. 


Kas toji cikloidė? 


Pradėkime nuo eksperimento. Iš faneros arba storo kartono išpjaukime 
skritulį, pačiame jo pakraštyje yla išdurkime skylutę ir į ją įstatykime pieš- 
tuko grafito gabaliuką. Ant popieriaus lapo padėkime liniuotę ir imkime 
ja ritinti tą skritulį. spausdami jį prie popieriaus. Grafito smaigalys ir nu- 
brėš cikloidę. 5 paveiksle pavaizduotas demonstracinis prietaisas, naudo- 
jamas aiškinant cikloidę. Vertikalios juodos lentos apačioje pritvirtinta 
horizontali lentynėlė. Ta lentynėle ritinamas masyvus geležinis lankas, pa- 
našus į lankus, kuriuos mėgsta varinėti berniukai. Lanke yra skylė, į kurią 


* Kad būtų paprasčiau, čia nekreipiama dėmesio į oro pasipriešinimą. Rezultatas 
dėl to mažai pasikeičia. 

Krerda, 


5 pav. Priemonė cikloidei demonstruoti 


įstatomas kreidos gabaliukas. Ritinant lanką lentynėle, kreida brėžia ci- 
kloidę. Šią dailią kreivę matome 5 paveiksle. 

Dabar nubraižykime cikloidę „iš taškų“. Pasistenkime tai padaryti kuo 
kruopščiau. Nubrėžę tiesę 4B (6 pav.), prie jos kairiojo galo nubrėžkime 
spindulio a apskritimą, liečiantį tiesę AB taške K. Paprasčiausia tai padary- 
ti šitaip: nubrėžti tiesę MP, lygiagrečią tiesei AB ir nutolusią nuo jos atstu- 
mu a (ta tiesė vis tiek bus reikalinga). Netoli nuo atkarpos MP pradžios 
pažymėję tašką O, nubrėžkime spindulio a apskritimą, kurio centras — taš- 
kas O. Tas apskritimas būtinai lies tiesę AB. Lietimosi tašką pažymėkime 
raide K. 


6 pav. Cikloidės braižymas 


Dabar tiesėje 4B nuo taško K į dešinę atidėkime atkarpą, kurios ilgis 
lygus spindulio a apskritimo ilgiui. Kaip žinome, tiksliai to padaryti 
skriestuvu ir liniuote neįmanoma. Todėl teks braižyti apytiksliai. Jeigu skri- 
tulio spindulys lygus a, tai jo apskritimo ilgis lygus 2za, t. y. apytiksliai ly- 


gus 6 F4 arba 6,28a. Tarkime, kad tiesę MP nubrėžėme 4 cm nutolusią 


nuo tiesės AB, t. y. a=4. Tuomet tiesėje AB reikia atidėti atkarpą, lygią 

4 . 6,28, t. y. 25 cm 1,2 mm*. Atkarpos galą pažymėkime Ag: 
Įsivaizduokime, kad nubraižytasis apskritimas rieda tiese AB. Jo cent- 

ras slenka tiese MP. Atkarpą O00,, lygia atkarpai KA,, padalykime į aštuo- 


* Šios knygos 6 paveiksle pateikto brėžinio mastelis 1 : 4, todėl čia a= 1 cm. Skaity- 
tojui patariame nusibraižyti stamtesnį brėžinį, būtent tokį, apie kokį kalbama tekste. 

nias lygias dalis. Taškas O, (pirmasis dalijimo taškas) atitinka 5 viso apsi- 


sukimo. Kol centras O paslenka į O,, spindulys OK pasisuka 360“: 8=450 
kampu. Nubraižę kampą A,0O,K,, lygų 45“, atidedame atkarpą O,K,, ly- 
gią OK. Taškas K, turi priklausyti cikloidei. Brūkšninė linija vaizduoja 


riedančio apskritimo padėtį po + viso apsisukimo. 


Dabar imkime tašką O — centrą apskritimo, pasisukusio == : viso 


apsisukimo. Braižome visiškai panašiai kaip ir anksčiau, tik kampas A,0O,K, 
dabar lygus 2- i = 90". Gauname cikloidės tašką K,. Ieškodami cikloi- 


dės taško, atitinkančio centrą O,, pažymime kampą, lygų 3- B 135“, 


ir atidedame atkarpą O,K,, lygią OK. 

Nesunku suvokti, kaip randami taškai K,, K,, K, ir K,. Taškas Ką, 
žinoma, sutampa su tašku A,. Visus taip rastus taškus sujungę glotnia krei- 
ve (ją brėžiame ranka), gauname cikloidę. Skaitytojas pats susivoks, kaip 
rasti tarpinius taškus, jei gautoji kreivė atrodys nepakankamai daili. Gali- 
ma iš pat pradžių pagrindinę atkarpą (riedančio apskritimo ilgį) dalyti ne 
1 8, bet, pavyzdžiui, į 12 dalių. Tuomet vietoj kampų, lygių 45°, 90“, 135° ir 
t. t., reikės braižyti kampus, lygius 30“, 60“, 90° 120° ir t. t. (Patariame pa- 
sipraktikuoti braižyti įvairaus didumo cikloides, imant vis skirtingą spindu- 
lio a reikšmę ir įvairų pagalbinių dalijimo taškų skaičių.) 

Pastebėsime, kad cikloidę, kaip ir tiesę, laikome begaline kreive. Taria- 
me, kad apskritimas (vadinamas generuojančiuoju apskritimu) rieda 
tiese (vadinamąja kreiptine) be galo ilgai. Gaunama kreivė, susidedanti iš 
begalinės arkų sekos (7 paveiksle pavaizduotos dvi arkos ir dalis trečios). 


< NN 7 pav. Bendrasis cikloidės vaizdas 


Gretimos arkos sujungtos taškais (smailėmis), kuriuose jos turi bendrą 
vertikalią liestinę. Tie taškai vadinami cikloidės grąžos taškais (8 pav.). 
Jie atitinka riedančio apskritimo stebimojo taško, brėžiančio cikloidę, Že- 
miausias padėtis. Aukščiausios padėtys yra viduryje tarp gretimų grąžos 
taškų; tie „aukščiausieji“ cikloidės taškai vadinami jos viršūnėmis (viena 
6 paveiksle pavaizduotos cikloidės viršūnė yra taškas K,; parodykite visas 
cikloidės viršūnes 7 paveiksle). Tiesės atkarpa, kurios galai yra gretimi grą- 
žos taškai ir kurios ilgis lygus 2xa, vadinama cikloidės pagrindu (tiksliau 
sakant — cikloidės vienos arkos pagrindu). 

Kokius uždavinius spręsime tirdami cikloidę? Pirmiausia suformuluo- 
sime grynai geometrišką jos apibrėžimą, nepriklausantį nuo mechanikos. 
Paskui išnagrinėsime jos savybes, išmoksime nubraižyti jos liestinę, apskai- 
čiuoti plotą, ribojamą cikloidės arkos ir jos pagrindo, lanko ilgį, tūrį kūno, 


Viršūnė 


8. pav. Cikloidės elementai (pavaizduota viena arka) 


kurį riboja paviršius, gaunamas sukant cikloidės arką apie jos pagrindą. 
Be to, nagrinėsime kreives, giminingas cikloidei, susipažinsime su jų tai- 
kymais tiek geometrijoje, tiek ir kituose moksluose. Prieš imdamiesi spręsti 
tuos uždavinius, trumpai apžvelgsime jų istoriją. 


Šiek tiek istorijos 


Pirmasis, ėmęsis tirti cikloidę, buvo Galilėjas Galilėjus (1564 — 1642) — 
garsus italų astronomas, fizikas ir švietėjas. Jis sugalvojo ir pavadinimą 
„Cikloidė“, reiškiantį „panaši į apskritimą“. Pats Galilėjus apie cikloidę 
nerašė, bet jo darbus mini mokiniai: Vivijanis, Toričelis ir kiti. Toričelis — 
žymus fizikas, barometro išradėjas — daug laiko skyrė matematikai. Rene- 
sanso epochoje nebuvo mokslininkų — siauros srities specialistų. Talentin- 
gas žmogus domėjosi ir filolosofija, ir fizika, ir matematika, visur pasiek- 
davo įdomių rezultatų ir padarydavo svarbių atradimų. Truputį vėliau negu 
italai cikloidę nagrinėjo prancūzai, pavadinę ją „rulete“, arba „trochoide“. 
1634 metais Robervalis — vienos svarstyklių sistemos išradėjas — apskai- 
čiavo plotą, apribotą cikloidės arkos ir jos pagrindo. Apie tai ir apie kitų 
mokslininkų, kurių vardai susiję su cikloide, atradimus papasakosime vė- 
liau. O dabar šiek tiek apie cikloidės priešistorę, apie nuostabius senovės 
išminčių tyrinėjimus; pamatysime, kad ir jų darbai tam tikra prasme buvo 
susiję su cikloide. 

Didysis antikos filosofas — „logikos tėvas“ — Aristotelis Stagyrietis 
(384—322 m. pr. m. e.), mėgindamas logiškai pagrįsti judėjimo sąvoką, 
nagrinėjo, tarp kitko, šitokį paradoksą. Sakykime, skritulys, pavaizduotas 
9 paveiksle stora linija, rieda tiese 4B. Kai tas skritulys apsisuks vieną kar- 
tą, taškas M sugrįš į tiesę ÆB ir atsidurs taške M,. Kaip žinome, atkarpos 
MM, ilgis bus lygus „storojo“ apskritimo ilgiui. Panagrinėkime plona li- 
nija pavaizduotą skrituliuką, kurio centras O. Kai taškas M užims padėtį 
M,, mažasis skrituliukas taip pat bus apsisukęs vieną kartą, o jo taškas K 
užims padėtį K,. Be to, kiekvienu momentu kuris nors vienintelis mažojo 
apskritimo taškas sutaps su vieninteliu atkarpos KK, tašku. Kiekvieną 


mažojo apskritimo tašką atitinka vienintelis atkarpos taškas, o kiekvieną 
atkarpos tašką — vienintelis to apskritimo taškas. Todėl peršasi išvada: 
mažojo („plonojo“) apskritimo ilgis lygus atkarpos KK,= MM, ilgiui, 
t. y. lygus didžiojo („storojo“) apskritimo ilgiui. Vadinasi, skirtingų spin- 
dulių skrituliai turi vienodo ilgio apskritimus! Tai ir yra Aristotelio para- 
doksas. 


9 pav. Aristotelio paradoksas 


Klaida slypi štai kur. Iš to, kad kiekvieną spindulio OK apskritimo taš- 
ką atitinka vienintelis atkarpos KK, taškas, visai neišplaukia, jog to apskri- 
timo ilgis lygus KK,. Pavyzdžiui, atkarpos 48 (10 pav.) taškams, panaudo- 
jant spindulius, išeinančius iš taško D, „abipus vienareikšmiškai“ priski- 
riami dvigubai ilgesnės atkarpos CE taškai, bet niekam neateina į galvą 
tvirtinti, kad atkarpos AB ir CE yra vienodo ilgio! Taip gali būti ne tik su 
tiesių atkarpomis, bet ir su kreivių lankais. Juk Aristotelio paradoksą ga- 
lima suformuluoti: ir kitaip, kad ir grubiau, bet aiškiau. Du koncentriniai 
apskritimai (11 pav.) turi „po tiek pat“ taškų: atitinkamieji taškai 11 pa- 
veiksle sujungti tiesėmis (spinduliais). Ir vis dėlto niekas netvirtins, kad tų 
apskritimų ilgiai yra vienodi. 


8 
A o 
10 pav. Abipus vienareikš- 11 pav. Aristotelio pa- ' 
mė atitiktis radokso aiškinimas 


Palyginę 6 ir 9 paveikslus, prieiname labai svarbią išvadą. Apskritimas 
gali riedėti tiese dvejopai: neslysdamas ir slysdamas. Pirmuoju atveju kiek- 
vienu momentu (esant bet kuriai generuojančiojo apskritimo padėčiai) 
lanko K,A, ilgis (žr. 6 pav.) lygus atkarpos KA, ilgiui. Antruoju atveju 
(žr. 9 paveikslą, kur mažasis spindulio OK apskritimas rieda tiese KK,;) 
taip nėra. Pirmuoju atveju sakoma, kad apskritimas rieda tiese neslysda- 

mas, o antruoju, — kad apskritimas ne tik rieda, bet ir slysta tiese AB. 
Cikloidė gaunama nagrinėjant apskritimo riedėjimą neslystant. Apie krei- 
ves, kurios gaunamos apskritimui riedant ir slystant, papasakosime vėliau. 

Aristotelis nagrinėjo kaip tik tokį judėjimą, kuris po 1900 metų padėjo 
- Galilėjui atrasti cikloidę; pats Aristotelis nesidomėjo kreivėmis, kurias 
brėžia riedančio apskritimo taškai. Daug arčiau prie vienos iš cikloidės 
„giminaičių“ (vadinamos „epicikloide“) priėjo vėliau gyvenęs žymus anti- 
kos astronomas Ptolemėjas Aleksandrietis (II a.). 

Išsiaiškinkime, kaip mums atrodo planetos (pavyzdžiui, Marso) judėji- 
mas dangaus skliautu. Kai Žemė ir Marsas būna taip išsidėstę, kaip parody- 
ta 12 paveiksle, ir Žemė juda iš taško Ž į tašką Ž’, o Marsas iš taško M į 
M’, tai Žemėje esančiam stebėtojui atrodys, kad Marsas slenka tarp žvaigž- 
džių kryptimi, priešinga laikrodžio rodyklės judėjimo krypčiai. 
Taip dažniausiai ir atrodo Marso judėjimas. Tačiau esant opozicijai (13 
pav.), kai Žemė iš padėties Ž pereina į padėtį Ž', o Marsas iš padėties M — 
į padėtį M’. susidaro įspūdis, kad Marsas tarp žvaigždžių slenka ta krypti- 
mi, kaip laikrodžio rodyklė. Šį „atgalinį“ planetų judėjimą astrono- 
mai pastebėjo dar gilioje senovėje. 


t2 pav. Tiesioginis Marso ju- 13 pav. Atgalinis Marso 
dėjimas judėjimas 


Žinojo apie jį ir Ptolemėjas. Tačiau jis Žemę laikė nejudančiu Visatos 
centru ir manė, kad visos planetos tolygiai sukasi apie Žemę. Mintis, kad 
dangaus šviesuliai juda ne apskritimais ir ne tolygiai, anuomet buvo laiko- 
ma didžiausia erezija. Kaip suderinti tolygų judėjimą apskritimu su stebė- 
tojų retkarčiais (netoli opozicijų) matomu „atgaliniu“ planetų judėjimu? 
Gudrusis Ptolemėjas vis dėlto rado išeitį. 

Jis tarė, kad kiekviena pianeta tolygiai juda nedideliu apskritimu, 
kurį jis pavadino „epiciklu“ (žodį „epiciklas“ atitiktų dirbtinis lietuviš- 
kas žodis „antskritulis“). Epiciklo centras savo ruožtu tolygiai sukasi 
apie Žemę. 14 paveiksle pavaizduota Ptolemėjo pasaulio sistema. Parink- 

` 


14 pav. Ptolemėjo pasaulio sistema 


damas epiciklo ir didžiojo apskritimo („deferento“) spindulius, Ptole- 
mėjas sugebėjo suderinti savo teoriją su stebėjimų rezultatais. Net po 
pusantro tūkstantmečio Kopernikas, planetų sistemos centru padaręs 
Saulę, nedrįso atsisakyti nuo tolygaus sukimosi: ir jo manymu, planetos 
judančios epiciklais, o epiciklų centrai sukasi ne apie Žemę, bet apie Sau- 


15 pav. Ptolemėjo epicikloidė 

lę. Tik labai kruopštūs Ticho Brahės stebėjimai ir matavimai parodė, 
kad tolygaus planetų judėjimo apskritimais teorija nepagrįsta. Tai padėjo 
Kepleriui atrasti netolygų planetų judėjimą elipsėmis. 

Kokiomis trajektorijomis manė planetas judant Ptolemėjas? Tai — 
kreivės, labai artimos cikloidei. Cikloidė atsiranda, kai taškas tolygiai ju- 
da apskritimų, kurio centras savo ruožtu tolygiai slenka tiese (tada juk 
gaunama ta pati cikloidė kaip ir riedant apskritimui tiese). Ptolemėjo 
įsivaizduotoje sistemoje taškas juda apskritimu, kurio centras slenka ap- 
skritimu. Aišku, gaunama kreivė, kurios savybės panašios kaip ir cikloi- 
dės. Ta kreivė vadinama epicikloide (15 pav.). Apie ją dar kalbėsime. 


II SKYRIUS. CIKLOIDĖS SVARBIAUSIOS SAVYBĖS 


„Antrasis patiekalas buvo 
cikloidės pavidalo pyragas...“ 


Dž. Sviftas. Guliverio kelionės. 
Cikloidės liestinė ir normalė 


Natūraliausias apskritimo apibrėžimas ko gero būtų šitoks: „apskri- 
timu vadinamas kietojo kūno dalelės kelias, tam kūnui sukantis apie ne- 
judamą ašį“. Šis apibrėžimas vaizdus, iš jo nesunku įžvelgti visas apskri- 
timo savybes, o svarbiausia — iš jo tiesiogiai išplaukia, kad apskritimas 
yra tolydi kreivė. To visiškai nematyti iš klasikinio apibrėžimo, kuriame 
apskritimas vadinamas geometrine vieta* plokštumos taškų, vienodai 
nutolusių nuo vieno taško. 

Kodėl mokykloje apskritimą apibrėžiame kaip geometrinę taškų 
vietą? Kodėl apskritimo apibrėžimas, pagrįstas judėjimu (sukimusi), 
laikomas netikusiu? Pagalvokime. 

Mokydamiesi mechanikos, geometrijos teoremų neįrodinėjame: ta- 
riame, kad tas teoremas įrodyti mokame, todėl tiesiog remiamės geo- 
metrija, kaip išmoktu dalyku. Jeigu, įrodydami geometrijos teoremas, 
remsimės mechanika, kaip išmoktu mokslu, tai darysime klaidą, vadi- 
namą „loginiu (ydinguoju) ratu“: įrodydami teiginį A, remsimės teigi- 
niu B, o patį teiginį B grįsime teiginiu A. Kaip žmonės sako, Jonas vers 
kaltę Petrui, o Petras — Jonui. Taip daryti, kuriant mokslinę teoriją, 


* Tai aibė, sudaryta iš tų ir tik tų taškų, kurie atitinka nurodytą sąlygą (šiuo atveju — 
vienodai nutolę nuo duotojo taško). 

negalima. Todėl, kuriant aritmetiką, stengiamasi nesiremti geometrija, 
o kuriant geometriją, — nesiremti mechanika ir t. t. Tuomet geomeiri- 
joje galime be baimės remtis aritmetika, o mechanikoje — ir aritmetika, 
ir geometrija: loginio rato negausime. 

Pateiktasis cikloidės apibrėžimas niekada nepatiko mokslininkams, 
nes jis pagrįstas mechanikos sąvokomis — greičiu, judesių sudėtimi ir 
t. t. Todėl geometrai visą laiką stengėsi cikloidę nusakyti grynai geomet- 
riškai. Tačiau, norėdami suformuluoti tokį apibrėžimą, pirma turime 
ištirti svarbiausias cikloidės savybes, remdamiesi jos mechaniniu api- 
brėžimu. Tuomet, pasirinkę paprasčiausią ir būdingiausią savybę, galėsi- 
me ja grįsti geometrinį apibrėžimą. 

Pirmiausia nagrinėsime cikloidės liestinę ir normalę. Ką vadiname 
kreivės liestine, kiekvienas suvokia gana aiškiai; griežtai liestinės sąvoką 
apibrėžia aukštoji matematika, todėl čia liestinės apibrėžimo nepateikia- 
me. Normale vadinama tiesė, statmena liestinei ir einanti per lietimosi 
tašką. 16 paveiksle matome kreivės AB liestinę ir normalę, nubrėžtas per 
tašką M. 

Nagrinėsime cikloidę (17 pav.). Apskritimas rieda tiese AB. Tarkime, 
kad vertikalusis spindulys, kuris pradiniu momentu ėjo per žemiausią 
cikloidės tašką, pasisuko kampu «4 (graikiška raidė „fi“) ir užėmė padėtį 


A 


16 pav. Kreivės liestinė ir 17 pav. Cikloidės liestinė 
normalė 


OM. Kitaip sakant, tariame, kad atkarpa MoT sudaro tokią atkarpos 
MM, dalį, kokią 360“ kampo (viso apsisukimo) dalį sudaro kampas 9. 
Taškas M, atėjo į tašką M, kuris kaip tik ir yra mus dominantis cikloi- 
dės taškas. 

Rodyklė OH vaizduoja riedančio apskritimo centro greitį. Tą patį 
horizontalųjį greitį turi visi skritulio taškai, tarp jų ir taškas M. Tačiau 
taškas M dar ir sukasi kariu su apskritimu. Greitis MC, kuriuo apskriti- 
mo taškas M juda sukdamasis, yra nukreiptas apskritimo liestine MC,, 
todėl jis statmenas spinduliui OM. Iš „dviejų dviratininkų pokalbio“ 
(žr. p. 5) jau žinome, kad greičio MC didumas lygus greičio MP (t. y. 
greičio OH) didumui. Todėl šiuo atveju greičių lygiagretainis yra rombas 
(rombas MCKP; 17 pav.). To rombo įstrižainė MK kaip tik ir bus cikloi- 
dės liestinė. 

Dabar jau galime atsakyti į klausimą, kuris kilo baigiantis Sauliaus 
ir Vyto pokalbiui (p. 6). Purvo gumulėlis, atšokęs nuo dviračio rato, 
juda tos rato dalelės, nuo kurios jis atsiskiria, trajektorijos liestine. Tačiau 
ta trajektorija — ne apskritimas, o cikloidė, nes ratas ne paprastai 
sukasi, o rieda, t. y. jo judėjimas susideda iš slinkimo ir sukimosi. 

Visa tai, kas pasakyta, padeda išspręsti šitokį „braižymo uždavinį“: 
duota cikloidės kreiptinė AB, generuojančiojo apskritimo spindulys r ir 
taškas M, priklausantis cikloidei (17 pav.). Reikia nubrėžti cikloidės lies- 
tinę MK. | 

Kai nurodytas taškas M, nesunku nubraižyti generuojantįjį apskriti- 
mą toje vietoje, į kurią jis atrieda, kai jo taškas sutampa su M. Tuo tikslu 
pirmiausia, naudodamiesi spinduliu OM=r, randame centrą O (taškas 
O turi būti tiesėje, lygiagrečioje kreiptinei AB ir nutolusioje nuo jos ats- 
tumu r). Paskui brėžiame bet kokio ilgio atkarpą MP, lygiagrečią kreip- 
tinei. Po to brėžiame tiesę MC,, statmeną spinduliui OM. Toje tiesėje 
nuo taško M atidedame atkarpą MC, lygią MP. Tuomet braižome rombą, 
kurio kraštinės yra atkarpos MC ir MP. To rombo įstrižainė MK ir bus 
cikloidės liestinė taške M. | 

Šis braižymo uždavinio sprendimas — perdėm geometrinis, nors 
ir vartojome mechanikos sąvokas. Dabar galime atsisveikinti su mecha- 
nika ir tolesnes išvadas daryti nesiremdami ja. Pirmiausia įrodysime ga- 
na paprastą teoremą. 

1 teorema. Kampas, kurį cikloidės liestinė (bet kuriame jos taš- 
ke) sudaro su kreiptine, papildo iki 90° pusę kampo, kuriuo yra pasi- 
sukęs generuojančiojo apskritimo spindulys. 


Kitaip sakant, 17 paveiksle kampas KLT lygus 90°— $ ZMOT arba 


Z KMP =90° — 7” Tą lygybę dabar ir įrodysime. Kampą ọ, kuriuo yra pa- 
sisukęs generuojančiojo apskritimo spindulys, susitarsime trumpai vadin- 
ti „pagrindiniu kampu“. Vadinasi, kampas MOT, pavaizduotas 17 pa- 
veiksle, yra pagrindinis kampas. Tarsime, kad pagrindinis kampas yra 
smailus. Skaitytojas pats pritaikys tolesnius samprotavimus tuo atveju, 
kai pagrindinis kampas yra bukas, t. y. kai riedantis apkritimas yra pasi- 
sukęs daugiau kaip per ketvirtį viso apsisukimo. 

Pažvelkime į kampą CMP. Jo kraštinė CM statmena spinduliui OM 
(apskritimo liestinė statmena spinduliui). Kraštinė MP (horizontalė) 
statmena vertikalei OT. Kampas MOT, kaip susitarėme, yra smailus 
(nagrinėjame pirmąji apsisukimo ketvirti), o kampas CMP — bukas 
(kodėl?). Todėl kampų MOT ir CMP suma lygi 180° (tų kampų krašti- 
tinės yra atitinkamai statmenos, be to, vienas iš jų — smailus, o kitas — 
bukas). į 

Vadinasi, kampas CMP lygus 180°—ọ. Kadangi rombo įstrižainė, 
kaip žinome, dalija rombo kampą pusiau, tai /KMP=90*— 2. Tai ir rei- 
kėjo įrodyti. | 

Dabar atkreipkime dėmesį į cikloidės normalę. Jau sakėme, kad krei- 
vės normale vadinama tiesė, statmena liestinei ir einanti per lietimosi 
tašką (16 pav.). Kairiąją 17 paveikslo pusę padidinsime, be to, nubrė- 
šime normalę ME (ME | MK; 18 pav.). 


18 pav. 2 teoremos aiškinimas 


18 paveiksle matome, kad kampas EMP lygus kampų KME ir KMP 
skirtumui, t. y. lygus 90°— / KMP. Tačiau ką tik įrodėme, kad pats kam- 


pas KMP lygus 90°- $. Todėl 


/ PME =90°— ZKMP=90'- (90-32 )= 2. 


Įrodėme paprastą, bet naudingą teoremą. Pateiksime ją. 

2 teorema. Kampas, kurį cikloidės normalė (bet kuriame jos taške) 
sudaro su kreiptine, lygus pusei „pagrindinio kampo“. 

(Prisiminkime, kad „pagrindiniu“ vadiname kampą, kuriuo pasisuka 
riedančio apskritimo spindulys.) 

Dabar tašką M (kintamą cikloidės tašką) sujunkime su „apatiniu“ ge- 
neruojančiojo apskritimo tašku T (generuojančiojo apskritimo ir kreip- 
tinės lietimosi tašku; žr. 18 pav.). Trikampis MOT, aišku, yra lygiašonis 
(OM ir OT — generuojančiojo apskritimo spinduliai). To trikampio kam- 
pų prie pagrindo suma lygi 180°—ọ, bet kuris iš tų kampų lygus pusei jų 
sumos. Todėl / OMT lygus 90° >. 

Atkreipkime dėmesį į kampą PMT. Jis lygus kampų OMT ir OMP 
skirtumui. Ką tik įsitikinome, kad / OMT= 90°- 5; nesunku išsiaiškin- 
ti, kam lygus kampas OMP. Juk kampas OMP lygus kampui DOM (vi- 

daus priešiniai kampai prie lygiagrečių tiesių). Taigi Z DOM lygus 90“ — 
—ọ. Todėl /OMP=90"-9. Vadinasi, 


ZPMT= LOMT- L0MP=%-}-(9-2)=$. 
Gavome nuostabų rezultatą: kampas PMT lygus kampui PME (žr. 


2 teoremą). Vadinasi, tiesės ME ir MT sutampa! 18 paveikslo brėžinys 
netikslus! Teisinga tiesių padėtis pavaizduota 19 paveiksle. 

19 pav. Cikloidės liestinės ir normalės svarbiausios savybės 


Kaip pasakyti gautąjį rezultatą? Jį nusakysime šitokia teorema. 

3 teorema (pirmoji cikloidės savybė) Cikloidės normalė eina per 
„apatinį“ generuojančiojo apskritimo tašką. 

Iš tos teoremos išplaukia paprasta išvada. Normalės apibrėžime pa- 
sakyta, kad ji su liestine sudaro statųjį kampą. Tai kampas, įbrėžtas į 
generuojantįjį apskritimą. Todėl jis turi remtis į apskritimo skersmenį. 
Vadinasi, TT, yra apskritimo skersmuo, o T, — „viršutinis“ generuojan- 
čiojo apskritimo taškas. Suformuluokime gautąią išvačą. 

Išvada (antroji cikloidės savybėj. Cikloidės liestinė eina per 
„viršutinį“ generuojančiojo apskritimo tašką. 

Dar kartą nubraižykime cikloidę iš taškų, kaip jau kartą braižėme 
(žr. 6 pav.). Braižydami cikloidę, pavaizduotą 20 paveiksle, jos pagrindą 
padalijame į 6 lygias dalis. Kuo daugiau bus tų dalių, tuo tikslesnis išeis 
brėžinys. Per kiekvieną rastąjį cikloidės tašką nubrėžkime liestinę: brėž- 
kime tiesę per tą kreivės tašką ir „viršutinį“ generuojančiojo apskritimo 
tašką. Gavome septynias liestines (dvi iš jų vertikalios). Ranka brėždami 
cikloidę, stenkimės, kad ji iš tikrųjų liestų kiekvieną tų liestinių: brėžinys 
bus daug tikslesnis. Tada pati cikloidė gaubs visas tas Hestines*. 

20 paveiksle per visus rastuosius cikloidės taškus nubrėžtos normalės. 
Neįskaitant kreiptinės, yra penkios normalės. Galima ranka nubrėžti 
tų normalių gaubtinę. Jeigu vietoj 6 lygių dalių imtume 12 arba 16, tai brė- 
žinyje normalių būtų daugiau ir jų gaubtinė labiau išryškėtų. Visų nor- 
malių gaubtinė labai svarbi nagrinėjant bet kokios kreivės savybes. Ti- 
riant būtent cikloidę, išaiškėja įdomus dalykas: cikloidės normalių gaub- 


* Tokia kreivė vadinama „gaubtinė“. Kiekviena kreivė yra savo liestinių gaubtinė. 


2. Cikloidė ` 17 


20 pav. Cikloidė — savo liestinių gaubtinė 


tinė yra tokia pat cikloidė, tik pastumta per 2a vienetų Žemyn ir per za 
vienetų į dešinę. 

Cikloidės liestinės ir normalės savybes pirmasis aprašė Toričelis (1608 — 
1647) savo knygoje „Geometrijos darbai“ (1644 m.). Toričelis; tirdamas 
cikloidės liestinės ir normalės savybes, rėmėsi judesių sudėtimi. Kiek vė- 
liau tuos klausimus smulkiau išnagrinėjo Robervalis (prancūzų matema- 
tiko Žilio Personjė slapyvardis; 1602— 1672). Cikloidės liestinės savy- 
bėmis domėjosi ir Dekartas, tik jis savo rezultatus pagrindė nesiremda- 
mas mechanika. 


Geometrinis cikloidės apibrėžimas 


Dabar apibrėšime cikloidę kaip geometrinę taškų vietą, nesinaudo- 
dami mechanika. Lengviausia tai padaryti šitaip. Nubrėžkime bet kokią 
tiesę AB (tebus ji horizontali); toje tiesėje pažymėkime tašką M. Nagri- 
nėkime visus nurodyto spindulio apskritimus, liečiančius tą tiesę ir esan- 
čius vienoje jos pusėje. Kiekviename apskritime nuo taško T, kuriame 
jis liečia tiesę 4B, taško M, kryptimi atidėkime lanką TM, kurio ilgis 
lygus atkarpos MoT ilgiui. Taškų M (pažymėtų visuose minėtuose apskri- 
timuose) geometrinė vieta ir bus cikloidė. 

Koks griozdiškas apibrėžimas, ar ne tiesa? Nepalyginamai vaizdes- 
nis apibrėžimas, pagrįstas judėjimu! O iš esmės juk nieko nepakeitėme. 
Tiesiog žodžius, vartojamus mechanikoje, pakeitėme žodžiais, vartoja- 
mais geometrijoje. Tačiau pasiekėme labai daug: jau sakėme, kad, norint 
išvengti „loginio rato“, geometrijos faktus reikia aiškinti nesiremiant 
mechanika. Bet daug ir praradome, nes išsiaiškinti cikloidės liestinės 
ir normalės savybes remiantis tik tuo geometriniu apibrėžimų yra sudė- 

tinga. Nenuostabu, kad Toričelis ir Robervalis nepajėgė įveikti tų sunku- 
mų ir kreipėsi į mechaniką. Dekartui, nagrinėjusiam cikloidę grynai 
geometriškai, padėjo jo paties išrastas galingas geometrinio tyrimo meto- 
das — koordinačių metodas*. 

Išsiaiškinsime dar vieną svarbią cikloidės savybę, kuria mėginsime 
grįsti tolesnį ios kreivės tyrimą. 


21 pav. „Aukštinės“ ir liestinės posvyrio ryšys 


Nagrinėkime trikampį MTT, (21 pav.), kurį sudaro vertikalusis rie- 
dančio apskritimo skersmuo, cikloidės liestinė ir jos normalė. Kadangt 
kampas A47T,T yra įbrėžtinis, tai jis lygus pusei centrinio kampo, kuris 
remiasi į tą patį lanką, t. y. lygus ọ/2. Nubrėžkime MK||AB ir ME | AB. 
Atkarpa ME toliau vaidins ypatingą vaidmenį, todėl jai suteiksime vardą 
ir specialų žymenį: ją vadinsime cikloidės taško M „aukštineė“ ir žy- 
mėsime raide A. Taigi cikloidės taško M aukštinė — tai jos atstumas nuo 
kreiptinės. 

Atkreipkime dėmesį į kampą KMT. Jis lygus kampui MT,T (kodėl?). 
Iš trikampio TMT, rašome lygybę 


MT = 2a sin 24 
o iš trikampio TKM — lygybę 
| KT = MT sin A 
Sugretinę tuos rezultatus ir pastebėję, kad KT=A, galutinai gauname 


h = 2a sin? Ž. 


* Su šiuo metodu galima susipažinti puikioje L. Pontriagino knygoje. „„Koordina- 
čių metodas“ (JI. C. IlonTzparan. Meron koopnaRar. — M.: Hayka, 1977). 


Žr 19 


Taško M aukštinę išreiškėme kampu, kurį sudaro per tašką M nubrėž- 
ta cikloidės liestinė su vertikale (horizontale, kaip ir anksčiau, laikome 
tiesę AB). Dabar to kampo sinusą išreikšime aukštine. Savaime aišku, 


RSV aEVT: 
sin $= |/Ż =k Vh; 


čia raide k pažymėta tiriamosios cikloidės konstanta |/1/2a. Gautą- 
ji rezultatą pasakysime žodžiais. 

4 teorema. Cikloidės liestinės, nubrėžtos per tašką M, ir vertikalės 
sudaromo kampo sinusas proporcingas kvadratinei šakniai iš taško M 
aukštinės. 

Šią savybę, be abejo, turi kiekviena cikloidė. Kyla klausimas: kaip 
ta savybė apibūdina cikloidę? Ar kiekviena kreivė, turinti tą savybę, 
būtinai yra cikloidė? 

Galima įrodyti, kad būtent taip ir yra, t. y. kad teisingas ir atvirkšti- 
nis teiginys. 

5 teorema. Jeigu duota tiesė AB ir taškas M, tai vienintelė kreivė, 
atitinkanti 4 teoremoje nurodytas sąlygas ir einanti per tašką M, yra ci- 
kloidė. 

Be to, tą cikloidę generuojančiojo apskritimo spinduli a su koeficien- 
tu k, nurodytu 4 teoremoje, sieja lygybė 


k= V 1|/2a. 


(Savaime aišku, taško M atstumas nuo tiesės AB turi būti mažesnis už 
2a.) 

Griežtas tos teoremos įrodymas elementariosios matematikos meto- 
dais labai griozdiškas, todėl čia jo nepateiksime. 

5 teorema labai svarbi. Fizikoje ir technikoje dažnai tenka aiškintis, 
kokia kreivė atitinka kokias nors iš anksto nurodytas sąlygas. Šios kny- 
gutės pabaigoje pateiksime uždavinį, kuriame reikalaujama rasti kreivę, 
atitinkančią 5 teoremos sąlygas. Ir tuo, ir kitais panašiais atvejais galime 
būti tikri, kad ieškomoji kreivė yra cikloidė. 

Jeigu 5 teoremos sąlygoje nebūtų pasakyta, kai ieškomoji kreivė eina 
per iš anksto nurodytą tašką M, tai gautume ne vieną*, o be galo daug 
cikloidžių, kurios lygiagrečiuoju postūmiu tiesės AB kryptimi sutapdina- 


< 


22 pav. Cikloidžių šeima 


* Tiksliau sakant, 5 teoremos sąlygas visiškai atitinka ne viena, o dvi cikloidės, 
Skaitytojai patys pagalvos, kodėl taip yra ir kokia antrosios ciklaidės padėtis. 

mos viena su kita (viena iš jų eina per tašką M, kita — per M,, trečia — 
per M, ir t. t.). Ši cikloidžių aibė (arba cikloidžių šeima) pavaizduota 22 
paveiksle. 

Atkreipsime dėmesį į dar vieną, visiškai akivaizdžią, cikloidės savybę: 
jos arka yra simetriška, o simetrijos ašis yra tiesė, statmena arkos pagrin- 
dui ir einanti per jo vidurį. O dabar neilgam pereisime prie kitos nuo- 
stabios kreivės, kurią nagrinėjo Robervalis, pavadinęs ją cikloidės palydove, 


Cikloidės palydovė ir jos demaskavimas 


Nagrinėkime cikloidę (23 pav.). Iš jos taško M nuleiskime statmenį 
į vertikalųjį generuojančiojo apskritimo skersmenį. Gausime tašką P. 
Taip padarykime su visais cikloidės taškais (pavyzdžiui, tašką M, atitiks 
taškas P,, cikloidės viršūnę — pati viršūnė P,, smailes — smailės ir t. t. 
Visa tai pavaizduota 23 paveiksle). Kai taškas M nubrėš visą cikloidės 
arką, taškas P irgi nubrėš kažkokią kreivę. Toji kreivė ir vadinama cikloi- 
dės palydove. Palydovės savybes tyrė Robervalis. Jomis Robervalis rėmėsi 
skaičiuodamas plotą, ribojamą cikloidės arkos ir jos pagrindo. Tačiau šio- 
je knygutėje palydovės sistemingai netirsime. Darysime paprasčiau: mė- 
ginsime įsitikinti, kad cikloidės palydovė — sena mūsų pažįstama. 


23 pav. Cikloidės palydovė 


Imkime cikloidės tašką M ir jį atitinkantį palydovės tašką P (24 pav.). 
Generuojančiojo apskritimo centrą žymėkime raide O. Tuomet 


QP = O Mcos / MOP = acos(180°—¢ọ) = — acoso = 
= —asin(90" —6) =asin(ę — 90°). 


Nubrėžkime generuojančiojo apskritimo centrų geometrinę vietą (tiesę 
X,X, pavaizduotą 24 paveiksle). Nuo taško M, tiesėje AB atidėkime at- 
karpą MK, lygią ma/2. Nubrėžkime KY |X,X. Tiesių X,X ir KY 
susikirtimo tašką pažymėkime raide O. Dabar jau visos pagalbinės linijos 
nubraižytos, ir nesunkiai galime „išaiškinti paslaptingosios palydovės 
asmenybę“, kaip mėgstama rašyti nuotykių romanuose. 

24 pav. Cikloidės palydovė — sinusoidė 


Kreiptinės atkarpa MR nuo cikloidės smailės taiko 4, iki generuo- 
jančiojo apskritimo lietimosi taško R lygi a0 (ọ — pagrindinis kampas 
MOR, išreikštas radianais*). Horizontaliosios ašies XX (skaitytojas jau 
suvokė, kad tiesės OX ir OY yra koordinačių ašys, naudojamos braižant 


grafikus) atkarpa OQ lygi M,R-MK=alo-5),0 atkarpa OP lygi 


a sin/ PMQ, t. y. lygi kampo ę-Ž sinusui, padauginiam iš spindulio a. 


Taigi nuo taško O horizontalėje atidedamos atkarpos, kurių ilgiai 
lygūs apskritimo lankų ilgiams, o vertikalėje — tuos lankus atitinkančių 
kampų sinusų linijos. Iš geometrijos kurso žinome, kad taip braižoma 
paprasta sinusoidė (25 pav.). 


25 pav. Sinusoidės braižymas 


Vadinasi, nepažįstamoji demaskuota! Ji pasirodo esanti paprasta si- 
nusoidė. Tik tos sinusoidės „pradžia“ O nesutampa su cikloidės smaile: 
ji pastumta per za/2 vienetų į dešinę ir per a vienetų aukštyn. 

Pažiūrėję atidžiai į 24 paveikslą, iš karto pastebėsime įdomų sąryšį, 
siejantį cikloidės tašką M su atitinkamu jos palydovės tašku P: atkarpa 
MP, jungianti atitinkamuosius cikloidės ir jos palydovės taškus, lygi pusei 


* Atkarpos MoR ilgis lygus lanko MR ilgiui, o apskritimo lanko ilgis lygus ap; čia 
p — centrinis kampas, išreikštas radianais. 

generuojančiojo apskritimo stygos. (Styga yra lygiagreti tiesei AB ir nuto- 
lusi nuo jos atstumų, lygiu taško M atstumui nuo 4B.) 

Dabar pažvelkime į 26 paveikslą. Jame pavaizduotos kelios figūros, 
apribotos sinusoidės lankų ir horizontalių bei vertikalių atkarpų. Remda- 
miesi simetriškumų, nusprendžiame, kad I, II, III ir IV figūros (skirtin- 
gai užbrūkšniuotos) yra lygios. Pavyzdžiui, posūkiu 180“ kampu apie 
tašką O brėžinio plokštumoje sutapdinamos II ir I figūros; veidrodiniu 


"ULSEERAAL EE 
'asannaanaūusn 
B asus", L 


26 pav. Sinusoidės savybės 


atspindžiu (ašine simetrija) tiesės, skiriančios II ir III figūras, atžvilgiu 
sutapdinamos II su III, o IV su I. Panašiai įsitikiname, kad 27 paveiksle 
pavaizduota sinusoidė stačiakampį ABCE dalija į dvi lygiaplotes dalis. 
Iš tiesų, figūrą AOTE pasukę 180“ kampu apie tašką O, ją sutapdinsime 


27 pav. Sinusoidės ir kreiptinės apribotas plotas 


su figūra AOTK; figūrą KBPT pasukę 1809 kampu apie tašką P, ją sutap- 
dinsime su figūra CTPB. Todėl plotas, apribotas cikloidės vienos arkos 
palydovės ir tos arkos pagrindo, lygus pusei stačiakampio AECB ploto. 
To stačiakampio pagrindas AB lygus generuojančiojo apskritimo ilgiui 
2xa, o aukštis KT — jo skersmeniui 2a. Vadinasi, figūros AOTPBK (27 
pav.) plotas lygus 2ra -2a :2. Pažymėję tą plotą raide S, gausime formulę 


S= 21až. 


Žodžiais tai galima pasakyti šitaip: plotas, apribotas cikloidės arkos paly- 
dovės ir jos pagrindo, lygus dvigubam generuojančiojo skritulio plotui. 


23 


Cikloidės plotas. Galilėjaus teorema 


Dabar jau esame pakankamai pasiruošę skaičiuoti plotą, esantį tarp 
cikloidės arkos ir jos pagrindo. Pirmą kartą apie šio ploto skaičiavimą 
kalbama Vivijanio ir Toričelio veikaluose. Juodu tą skaičiavimą sieja su 
savo mokytojo Galilėjaus vardu, todėl cikloidės ploto teorema dažnai 
vadinama Galilėjaus teorema. 

Kreivių apribotus plotus tiek Toričelis, tiek ir Vivijanis skaičiavo spe- 
cialiu būdu, vadinamu „nedalomųjų metodu“. Skaičiuojant tuo būdu, 
kreivinė figūra būdavo dalijama į be galo plonas juosteles („„nedalomuo- 
sius“), kurių plotus palyginti lengva apskaičiuoti; paskui gautuosius 
plotus sudėdavo. Būtent iš nedalomųjų metodo per pusę amžiaus išsiru- 
tuliojo integralinis skaičiavimas*. Šioje knygutėje Toričelio ir Vivijanio 
metodo nevartosime ir išdėstysime kitą — Robervalio — ploto skaičia- 
vimo būdą (truputį jį patikslinę). 

Nagrinėsime figūrą, apribotą cikloidės arkos ir jos palydovės. Ta iš 
dviejų lapelių sudaryta figūra 28 paveiksle pavaizduota stora linija. Ap- 
skaičiuosime jos plotą, 


28 pav. Dvilapė Robervalio figūra 


Pirmiausia nubraižysime figūrą, gaunamą veidrodiškai atspindint 
dešinįjį lapelį kreiptinės AB atžvilgiu (tas atspindys 28 paveiksle pavaiz- 
duotas brūkšnine linija). Paskui tą brūkšnine linija apribotą figūrą perkel- 
sime į kairę ir aukštyn ir pridėsime ją prie kairiojo lapelio, sutapdindami 
sinusoidės lankus, sudarančius tų lapelių kontūrų dalį. Gausime 28 pa- 
veiksle užbrūkšniuotą iškiląją figūrą, kuri skyrium pavaizduota 29 pa- 
veiksle. Išsiaiškinsime svarbiausias tos figūros savybes. 


* Tų metodų esmė išdėstyta įdomiai ir paprastai parašytoje T. Abelsono knygutėje 
„Logaritmų atsiradimas“ (H. B. AGenscon. Poxnenne JOorapubMoB. — M.-—-JI.: 
I ocrexasnaT, 1948). 

1. Iškilosios figūros M,„PLM plotas lygus plotui dvilapės figūros, 
pavaizduotos stora linija 28 paveiksle. Tai savaime aišku, nes abi figūros 


sudarytos iš tų pačių lapelių. 
AAN 


29 pav. Kuo virsta dvilapė figūra À Ž 


2. Kiekviena horizontali iškilosios figūros styga lygi dvigubai lapelio 
stygai, nutolusiai tuo pačiu atstumu nuo 4B. Iš tikrųjų cešiniojo lapelio 
stygos CE ir PH (28 pav.), vienodai nutolusios nuo centrų linijos, yra ly- 
gios, nes joms atitinkamai lygios generuojančiojo apskritimo pusstygės 
yra vienodai nutolusios nuo centro. (Primename, kad atkarpa, jungianti 
atitinkamus cikloidės ir jos palydovės taškus, lygi pusei generuojančiojo 
apskritimo stygos; žr. p. 22.) Vadinasi, KT= CE=PH=P,H,= TL. 

Iš to gauname svarbią išvadą: iškilosios figūros styga MP (29 pav.) 
İygi generuojančiojo apskritimo stygai CK, nutolusiai tuo pačiu atstumu 
nuo kreiptinės. 

30 pav. Daugiekampiai, įbrėžti į skritulį ir į iškilają Robervalio figūrą 


Dabar nagrinėsime iškiląją Robervalio figūrą ir skritulį, kurie liečia 
tas pačias tieses AB ir 4,8, (30 pav.). Nubrėžkime keletą tiesių, lygiagre- 
čių tiesėms AB ir. A,B,. Jų susikirtimo su apskritimu ir iškilosios figūros 
kontūru taškus nuosekliai sujunkime atkarpomis, kaip parodyta brėži- 
nyje*. Taip gautus du įbrėžtinius daugiakampius (HLMNPORSTK ìir 


* Brėžinyje dar reikia įsivaizduoti apskritimo stygas MN ir ST bei Robervalio fi- 
gūros stygas M,N, ir S,T,. Tačiau jos tokios trumputės, kad neįmanoma jų atskirti nuo 
atitinkamų lankų. 

H,L,M,N,P,O,R,S,T,K,) vadinsime „atitinkamaisiais“ daugiakampiais. 
Tiesės, lygiagrečios kreiptinei AB, atitinkamuosius daugiakampius dalija 
į keletą irapecijų (ir trikampių). .„Atitinkamosios“ trapecijos, esančios 
skritulyje ir Robervalio figūroje (pavyzdžiui, NPRS ir N,P,R,S,), yra 
lygiapiotės, nes jų apatiniai pagrindai, viršutiniai pagrindai (tai atitinka- 
mosios stygos) ir aukštinės yra atitinkamai lygūs. 30 paveiksle atitinkamo- 
sios lygiaplotės trapecijos vienodai užbrūkšniuotos. 

Dabar neribotai didinkime „tarpinių“ tiesių, lygiagrečių AB, skaičių, 
kad atstumas tarp visų gretimų tiesių artėtų prie nulio. Skritulyje gausime 
seką įbrėžtinių daugiakampių, kurių kraštinių skaičius neaprėžtai didė- 
ja, o kiekvienos kraštinės ilgis artėja prie nulio. Žinome, kad tų daugia- 
kampių plotu S, sekos riba lygi skritulio plotui: 


limS„=7až. 


Ką tokiu atveju galima pasakyti apie įbrėžių į iškiląją Robervalio 
figūrą daugiakampių seką? Įbrėžtinių daugiakampių plotų =, seka artės 
prie Robervalio figūros ploto X. Jeigu du kintamieji dydžiai visą laiką 
įgyja atitinkamai lygias reikšmes ir vienas iš jų artėja prie ribos, tai prie 
tos pačios ribos artėja ir antrasis dydis. Atitinkamteji daugiakampiai, 
įbrėžti į Robervalio figūrą ir į skritulį, yra lygiapločiai. Iš to išplaukia, 
kad į Robervalio figūrą įbrėžtų daugiakampių plotų sekos riba lygi į skri- 
tulį įbrėžtų atitinkamųjų daugiakampių plotų sekos ribai. Todėl iškilo- 
sios Robervalio figūros plotas lygus generuojančiojo skritulio plotui: 


= 1a?. 


Iš čia gauname tiesioginę išvadą: dvilapės figūros (28 pav.) plotas ly- 
gus generuojančiojo skritulio plotui. 

Pažvelkime į 27 paveikslą. Figūros 40TPBKA plotas (plotas tarp ci- 
kloidės vienos arkos palydovės ir jos pagrindo), kaip įsitikinome, lygus 
dvigubam generuojančiojo skritulio plotui (žr. p. 23). Dvilapės figūros 
plotą ką tik apskaičiavome: jis lygus generuojančiojo skritulio plotui. 
Vadinasi, plotas, apribotas cikloidės arkos ir jos pagrindo, lygus trigubam 
generuojančiojo skritulio plotui. Šis teiginys ir vadinamas Galilėjaus teo- 
rema. 


Kitos cikloidės savybės 


Apskaičiavus plotą, natūralų kalbėti apie cikloidės arkos ilgį ir apie 
kūnus, kuriuos riboja paviršiai, gauti sukant tą arką. Iš pradžių kalbėsi- 
me apie tų kūnų tūrius. 

Cikloidės arką sukant apie jos pagrindą, ji nubrėžia paviršių, kuris 
riboja panašų į kiaušinį kūną, pavaizduotą 31 paveiksle. Suskaidęs tą kū- 
ną į nykstamai plonus sluoksnelius, į juos įbraižęs cilindrėlius (kaip paro- 
dyta brėžinyje) ir sudėjęs jų tūrius, Robervalis apskaičiavo viso panašaus 

i kiaušinį kūno tūrį. Nekartosime jo ilgų, sunkių ir ne itin griežtų išvedžio- 
jimų. Šiais laikais tas tūris be jokio vargo apskaičiuojamas aukštosios 
matematikos metodais. Pasakysime tik galutinį rezultatą: kūno, kurį 
riboja paviršius, gautas sukant cikloidės arką apie jos pagrindą, tūris 
lygus Sx2aš. Apskaičiuotas ir to kūno paviršiaus plotas: jis lygus Šnd, 
t. y. daugiau kaip 21 kartą didesnis už generuojančiojo skritulio plotą. 


31 pav. Kiaušinio formos kūnas, 
gautas sukant cikloidę 

Robervalis nagrinėjo ir kitą paviršių, gautą sukant cikloidę. Jis suda- 
rė cikloidės arkos veidrodinį atspindį jos pagrindo atžvilgiu ir ovalią 
figūrą, apribotą cikloidės arkos ir jos atspindžio, suko apie ašį KT (32 pav.). 
Šito sukinio paviršiaus plotas lygus 322242, o panašaus į ropę kūno, ri- 
bojamo to paviršiaus, tūris lygus 12724“. 


32 pav. Ropės formos kūnas, gautas sukant cikloidę 


Šiek tiek vėliau garsusis fizikas Paskalis nagrinėjo kūnus, kurie gauna- 
mi sukant cikloidės lankų apribotas figūras apie įvairias ašis: apskaičia- 
vo jų tūrius ir rado sunkio centrus. 

1658 metais anglų architektas ir matematikas K. Renas (suprojekta- 
vęs garsųjį Londono šv. Povilo katedros kupolą) apskaičiavo cikloidės 

Tanko ilgį. Jo atradimas padarė nepaprastą įspūdį: tuo metu kreivės lanko 
ilgio skaičiavimas buvo laikomas itin sunkiu uždaviniu, buvo apskaičiuo- 
tas vos vienos kitos kreivės ilgis (apskritimo, parabolės ir kai kurių spi- 
ralių). Supažindinsime sų Reno skaičiavimo būdu, praleisdami įrodymo 
"detales. Vėliau dar grįšime prie cikloidės lanko ilgio, tik skaičiuosime 
visiškai kitaip. 

Renas rėmėsi mechanika. Jo samprotavimai primena pirmuosius To- 
ričelio ir Robervalio darbus. Renas nagrinėjo riedančio (generuojančio) 
apskritimo posūkį labai mažu kampu « apie tašką T (33 pav.). Tada ap- 


33 pav. Čikloidės lanko ilgis 


skritimo centras iš taško O paslenka į tašką O,, todėl kampas OTO, kaip 
tik lygus «. Tuo pačiu kampu pasisuka ir styga TM, o taškas M, nubrėžęs 
mažą cikloidės lankelį, pereina į tašką M,. Kaip ir Renas, kampą «a laiky- 
sime tokiu mažu, kad cikloidės lanko MM, būtų neįmanoma atskirti 
nuo apskritimo lanko, nubrėžto spinduliu TAM iš centro T. Vadinasi, 
cikloidės lankelio MM, ilgį laikysime lygiu MT. æ (kampas « išreikštas 
radianais). Taip tardami, sąmoningai darome paklaidą, bet ta paklaida 
bus tuo mažesnė, kuo mažesnis kampas «, o einant prie ribos, visai išnyks. 

Atlikus tą mažą posūkį, trikampis OMT užima padėtį 0, M,T. Kraš- 
tinė OM pasisuka tuo pačiu kampu, kaip ir kraštinė TM; todėl kampas 
tarp OM ir M,0,, t. y. kampas MOM,, lygus a. 

Dabar kairiau iš centro P nubrėšime spindulio OT apskritimą ir išve- 
sime jo spindulius PK|OM ir PKO Mı. Kampas K,PK, aišku, lygus «. 
Styga KH, lygiagreti ir lygi cikloidės liestinės atkarpai MT,. Styga K,H, 
negali labai skirtis nuo cikloidės liestinės taške M, atkarpos, nes, perei- 
nant iš taško M į tašką M,, apskritimas paslenka labai mažai. Renas ta- 
rė (nors dėl to atsiranda tam tikra paklaida), kad styga K,H, lygi cikloi- 
dės liestinės taške M, atkarpai. 

Kampas KHK, yra įbrėžtinis kampas, kuris remiasi į tą patį lanką, 


kaip ir centrinis kampas KPK,, lygus «a; todėl / KHK, =Ž. Stygos 
MT,= KH, ilgio pokytis, taškui M perėjus į padėtį M,, su nežymia pa- 


28 


klaida lygus atkarpai KL, kurią savo ruožtu galima laikyti lygia spindu- 
liui HK, padaugintam iš kampo KHK, (išreikšto radianais), t. y. lygia 
HK. > „ arba MT-Z. 

Tą generuojančiojo skritulio stygos ilgio pokytį atitinka cikloidės 
lanko pokytis, lygus MM,, t. y. lygus, kaip jau sakėme, MT-«. Gauna- 
me šitokią išvadą: generuojančiajam apskritimui pasisukus mažu kampu, 
stygos MT, ilgio pokytis yra dukart mažesnis už cikloidės lanko ilgio pokytį. 

Šis sąryšis, žinoma, nėra visiškai tikslus, bet jeigu generuojančiojo 
apskritimo posūkį 180° kampu padalysime į labai mažas dalis („elemen- 
tariuosius posūkius“ «), apskaičiuosime atitinkamus stygų bei lankų 
pokyčius, rasime visų tų pokyčių sumą ir eisime prie ribos, — tai įsiti- 
kinsime, kad visas stygos ilgio pokytis bus lygiai dukart mažesnis už ci- 
kloidės pusės arkos ilgį. Taigi stygos ilgis kinta nuo 2a (kai taškas M 
užima žemiausią padėtį) iki O (kai taškas M ateina į aukščiausią padėtį). 
Stygos ilgio pokytis lygus 2a, todėl cikloidės pusės arkos ilgis lygus 4a, 
o visos arkos ilgis — 8a 

Vadinasi, iš „orientacinių samprotavimų“ išplaukia, kad cikloidės 
arkos ilgis turi būti lygus aštuoniems generuojančiojo apskritimo spindu- 
liams. Rezultatas iš tiesų netikėtas: juk net tokios paprastos kreivės, kaip 
apskritimas, ilgiui išreikšti reikėjo specialaus iracionaliojo skaičiaus v, 
kurį rasti ne taip paprasta. Tuo tarpu cikloidės ilgio ir spindulio santykis 
reiškiamas racionaliuoju (net sveikuoju!) skaičiumi! 

Kad mūsų (tiksliau sakant, Reno) orientaciniai apmąstymai taptų 
įrodymų, reikėtų išnagrinėti daug pagalbinių teoremų. Samprotavimai 
būtų sudėtingi ir ne tokie vaizdūs. Todėl tas smulkmenas ir praleidome. 
Paties Reno įrodymai yra gana kruopštūs. 

Skaitytojas tikriausiai atkreipė dėmesį į kai kuriuos dalykus. Visi sam- 
protavimai, susiję su cikloidės ploto ir jos arkos ilgio skaičiavimu, yra 
labai savotiški, visai kitokie negu nagrinėjant apskritimą. Jeigu skaitytojas 
pažvelgtų į XVII amžiaus mokslininkų darbus, kuriuose nagrinėjama 
kita kreivė, pavyzdžiui, parabolė, tai įsitikintų, kad jų samprotavimai 
tinka tik parabolei, kad jie nepanašūs nei į tuos, kurie taikomi apskriti- 
mui, nei į tuos, su kuriais susidūrėme nagrinėdami cikloidę. Bendrų metodų 
nebuvo, kiekvienu atveju kreivė buvo tiriama nauju, kartais labai pai- 
niu būdu. 

Kita vertus, skaitytojui tikriausiai nepatiko dažnai kartojamas per- 
spėjimas, kad įrodymas netikslus. Daugelio teoremų įrodymai, atrasti 
Renesanso mokslininkų, arba labai painūs ir ilgi, arba labiau panašūs 
į orientacinius samprotavimus negu į griežtus matematinius išvedžioji- 
mus. Dažnai būdavo remiamasi mechanika, nors ir tais laikais jau buvo 
pageidaujama, kad geometrija nuo jos nepriklausytų. 

O gyvenimas nelaukė! Gamtos mokslas, technika, jūreivystė plėto- 
josi ir reikalavo vieningų geometrijos metodų, suprantamų dideliam 


specialistų praktikų būriui, ne tik galilėjams ir paskaliams. Pažangieji 
Renesanso epochos mokslininkai vis labiau ima domėtis ne atskirų už- 
davinių sprendimu, o klausimu, kas bendra jų sudėtinguose ir painiuose 
sprendimuose. Kavaljeris, Dekartas, Ferma, Teiloras ir kiti matematikai 
stengiasi sukurti bendrus uždavinių, susijusių su kreivėmis, sprendimo 
metodus. Kavaljeris suformuluoja principą, kurį dabar žino kiekvienas 
vyresniųjų klasių mokinys. Dekartas ir Ferma sukuria analizinę geometri- 
ją, kurios pagrindas — ryšys tarp linijos ir Lygties; paprasčiausia to ryšio 
forma šiais laikais nagrinėjama jau VII klasėje. Be to, Ferma atranda ben- 
drą būdą įvairių kreivių liestinėms nagrinėti. 

Visa tai užbaigiama Niutono ir Leibnico darbais, kuriuose įrodyta, 
kad kreivių liestinių uždaviniai yra glaudžiai susiję su tų kreivių apribo- 
tų plotų skaičiavimu. Niutonas ir Leibnicas sukūrė nepaprastai galingą 
ir lengvai suprantamą daugelio geometrijos ir mechanikos uždavinių 
sprendimo metodą, iš kurio išsirutuliojo darnus mokslas, vadinamas 
matematine analize (diferencialiniu ir integraliniu skaičiavimu). Tačiau 
prireikė dar pusantro šimtmečio, kol matematinė analizė tapo griežta 
ir įtikinama, be ko neįsivaizduojame matematikos. 


III SKYRIUS. CIKLOIDĖS GIMINAITĖS 


„Kokia Jūsų giminystė su 
Nastasja Nikolavna?“ 


A. Gribojedovas 


Sutvampintosios ir pailgintosios cikloidės 


Kai pjesės ar romano autorius nori išsamiau supažindinti su savo 
herojumi, dažniausiai pasakoja apie jo gimines. Kai kada Žinios apie gi- 
mines ir pažįstamus padeda geriau suprasti žmogaus būdą. Mes taip pat 
laikinai paliksime pačią cikloidę ir susipažinsime su jos artimiausiais gen- 
tainiais. Jeigu generuojantysis apskritimas ir kreiptinė tam tikra prasme 
atlieka cikloidės „tėvų“ vaidmenį, tai kas gi jos broliai ir seserys? 

34 paveiksle pavaizduotas generuojantysis apskritimas, „pasiruošęs 
startui“. Tuojau jo taškas M, nubrėš gražuolę cikloidę. O ką gi veiks taš- 
kai C, ir E,? Taškas C, yra ne generuojančiajame apskritime, bet jo vidu- 
je. Taškas E, — išorinis taškas, standžiai pritvirtintas prie riedančio 

34 pav. Generuojančiojo apskritimo E ir išorės 
taškų judėjimas 


apskritimo. Galima įsivaizduoti, pavyzdžiui, kad tas taškas yra vagono 
rato rebordoje*, kaip pavaizduota 35 paveiksle. 

Dabar ir kalbėsime apie kreives, kurias brėžia riedančio apskritimo 
vidaus ir išorės taškai. 


35 pav. Kaip juda vagono rato taškai 


Riedant generuojančiajam apskritimui, jo vidaus taškas brėžia kreivę, 
vadinamą „sutrumpintąja cikloide“. Per tašką Co nubrėžkime pagalbinį 
apskritimą (36 pav.) Kai generuojantysis apskritimas rieda tiese 4B, 
mažasis apskritimas rieda tiese AB“, bet jo riedėjimas susijęs su slydimu; 
apie tai jau užsiminėme kalbėdami apie Aristotelio paradoksą (p. 10). 
Todėl galima sakyti, kad sutrumpintąją cikloidę brėžia apskritimo taškas, 
kai tas apskritimas rieda kreiptine slysdamas. 

Panašiai apskritimo išorės taškas brėžia vadinamąją „pailgintą ją 
cikloidę“. Ir pailgintąją cikloidę galima laikyti kreive, kurią brėžia riedan- 
čio apskritimo taškas. Tik apskritimas rieda slysdamas priešinga kryptimi, 

Skaitytojai patys sugalvos, kaip nubraižyti sutrumpintąją ir pailgin- 
tąją cikloides iš taškų. Nesunku sukonstruoti ir demonstracinius prie- 


* Reborda — išsikišusi ratlankio dalis, neleidžianti ratui nuslysti nuo bėgio. — 
Vert. past. 

taisus, panašius į pavaizduotąjį 5 paveiksle. To smulkiai nenagrinėsime 
ir iš karto braižysime sutrumpintąją ir pailgintąją cikloides (36 ir 37 pav.). 
Sutrumpintoji cikloidė truputį primena sinusoidę, o pailgintoji — tai 


36 pav. Sutrumpintoji cikloidė 


graži kreivė su kilpomis. Iki šių laikų išliko bendras sutrumpintųjų ir pail- 
gintųjų cikloidžių pavadinimas „(trochoidės“; taip senovėje prancūzų 
mokslininkai vadino visas kreives, susijusias su apskritimo riedėjimu, 
tarp jų ir paprastąja cikloidę. 


37 pav. Pailgintoji cikloidė 


Sutrumpintųjų ix pailgintųjų cikloidžių liestines nagrinėjo mums jau 
žinomi mokslininkai: Toričelis, Kavalieris, Robervalis, Dekartas. Renas 
įrodė, kad tokios kreivės ianko ilgis lygus tam tikros elipsės lanko ilgiui; 
tą elipsę lengva nubraižyti, kai žinomas cikloidės pagrindas ir generuo- 
jančiojo apskritimo spindulys. Šio klausimo nenagrinėsime, 

Pasakysime tik porą žodžių apie žinomą humoristinį klausimą: ku- 
rie traukinio vagono taškai juda priešinga kryptimi nei pats vagonas? 


38 pav. Atsakymas į humoristinį klausimą 

Dabar atsakymas aiškus: tai vagono ratų rebordų apatiniai taškai (pavyz- 
džiui, taškas Æ; 38 pav.). Jeigu vagonas važiuoja į dešinę, tai rato rebordos 
apatinė dalis juda į kairę; be to, žemiausias rebordos taškas juda priešin- 
ga kryptimi nei rato centras. 


39 pav. Stovukas 


Dabar pažvelkime į visų žinomą žaislą — stovuką, pavaizduotą 39 
paveiksle. Apatinė žaislo dalis yra pusrutulio formos, o viršutinė dalis 
mūsų nedomina. Į apatinę figūrėlės dalį įlieta švino, todėl jos sunkio 
centras yra labai žemai (taškas M; 39 pav.). Kai figūrėlę kreipiame, jos- 
sunkio centras brėžia sutrumpintąią cikloičę: juk čia iš esmės susidu- 
riame su skritulio, riedančio tiese, vidinio taško judėjimu. Kai pakreip- 
tą figūrėlę paleidžiame, ji juda taip, kad sunkio centras nusileistų kuo že- 
miau. Todėl stovukas vėl grįžta į vertikalią pačėtį (atsistoja). 


Epicikloidės 


Susipažinę su cikloidės seserimis, eisime prie jos pusseserių. Kaip 
ir anksčiau, ritinsime generuojantįjį apskritimą, bet ne tiese, o kito 
apskritimo išorine puse. Priklausomai nuo nejudamojo ir judamojo (krei- 
piamojo ir generuojančiojo) apskritimų spindulių santykio gausime skir- 
tingas, nors ir giminingas kreives. Visos tos kreivės vadinamos epicikloidė- 
mis. 

Epicikloidžių apžvalgą pradėsime nuo to atvejo, kai generuojančiojo 
apskritimo spindulys yra perpus mažesnis už kreipiamojo apskritimo spin- 
dulį. Tada gaunama kreivė su dviem smailėmis („grąžos taškais“), ji pavaiz- 
duota 40 paveiksle. Kai „nejudamasis“ spindulys yra tris, keturis arba še- 
šis kartus didesnis už judamąjį, gaunamos kreivės, pavaizduotos 41, 42 
ir 43 paveiksluose. 

Tie patys mokslininkai, kurie nagrinėjo paprastąją cikloidę, ištyrė ir 
kaip braižyti įvairių epicikloidžių liestines, išaiškino epicikloidžių metrines 
savybes (t. y. jų savybes, susiusias su arkų ilgio, jų apribotų plotų ir pan. 

40 pav. Epicikloidė su dviem smmailėmis 


skaičiavimu). Tos savybės nagrinėjamos labai panašiai kaip ir atitinkamos 
paprastosios cikloidės savybės. Todėl čia samprotavimų nekartosime, iš 
karto pateiksime rezultatus. 


41 pav. Epicikloidė su trimis smai- 42 pav. Epicikloidė su ketu- 
lėmis riomis smailėmis 


Sakykime, taškas O (44 pav.) yra kreipiamojo apskritimo centras, O 
M, — epicikloidės su trimis smailėmis grąžos taškas (panašiai samprotau- 
tume ir tuo atveju, kai smailių skaičius būtų kitas). Be to, tarkime, kad taš- 
kas O, yra judamojo (generuojančiojo) apskritimo centras (tas apskritimas 
44 paveiksle pavaizduotas brūkšnine linija). Rasime šią generuojančiojo 
apskritimo padėtį atitinkantį epicikloidės tašką M. Jeigu kampą O,OM, 
pažymėsime raide o, tai kampas 00,M turės būti lygus 3ọ (aišku, nagrinė- 

jame riedėjimą be slydimo). Centras O, juda spinduliui OO, statmena kryp- 
timi. Šia kryptimi juda ir taškas M, be to, jis dar sukasi apie centrą O). 
Samprotaudami visiškai panašiai kaip ir nagrinėjant cikloidę, gauname 
šią išvadą: epicikloidės liestinė eina per „aukščiausią“ generuojančiojo 
apskritimo tašką A, o normalė — per jo „žemiausią“ tašką B. 


43 pav. Epicikloidė su šešiomis smailėmis 


Generuojančiojo apskritimo spindulį, kaip ir kalbėdami apie paprastąją 
cikloidę, žymėsime 4. Skaičius a visiškai apibūdina paprastąją cikloidę 
(kaip apskritimą — spindulys). Kalbant apie epicikloidę, reikia nurodyti 
dar vieną skaičių, būtent pasakyti, kiek kartų nejudamojo apskritimo spin- 
dulys didesnis už judamojo apskritimo spindulį. Tą skaičių žymėsime rai- 
de n. Jeigu epicikloidė turi dvi smailes, tai n = 2; jeigu ji turi dešimt smailių, 


44 pav. Epicikloidės liestinė ir normalė 

tai n=10 ir t. t. Epicikloidžių, pavaizduotų 40, 41, 42 ir 43 paveiksluose, 
skaičiai n atitinkamai lygūs 2, 3, 4 ir 6. 

Vartojant minėtuosius žymenis, epicikloidės, turinčios n smailių, vienos 
arkos ilgis išreiškiamas formule 


] 8(n+1)a 
1— > 7-2 


Paprastoji cikloidė, kaip ir tiesė, yra begalinė, todėl nėra prasmės kalbėti 
apie visą jos ilgį. Epicikloidė, priešingai, yra baigtinė (kaip apskritimas). 
Todėl, be jos arkos ilgio, galima nurodyti visą jos ilgį, kuris, aišku, yra 72 
kartų didesnis už vienos arkos ilgį. 

Visos epicikloidės ilgis 


I=n- L =8a (n+1). 


Panašiai, susidomėję plotu, galime ieškoti ne tik viena arka ir nejuda- 
muoju apskritimu apriboto ploto, bet ir viso ploto, kurį apriboja uždaroji 
kreivė — epicikloidė (paprastoji cikloidė nėra uždaroji kreivė, todėl ji jo- 
kio ploto neapriboja). Nejudamojo apskritimo ir vienos arkos apribotą 
plotą žymėsime raide S,, o visą epicikloidės apribotą plotą — raide S. 
Savaime aišku, S lygus n kartų pakartotam plotui S, plius nejudamojo skri- 
tulio plotui. 

Štai formulės, išreiškiančios S, ir S: 


S, = ŽŽ na; Sami (n+)(n+2). 


n 


45 paveiksle matome užbrūkšniuotas figūras, kurių plotai lygūs S, ir 
S (n=3). 


45 pav. Epicikloidės apribotas plotas 


Sudarysime dydžių /,, /, S, ir S reikšmių lentelę su įvairiomis n reikšmė- 
mis; t. y. epicikloidės turi dvi, tris, keturias ir penkias smailes. Be to, laikysi- 
me, kad judamojo apskritimo spindulys nekinta, o nejudamojo didėja di- 
dėjant smailių skaičiui r. 


Epicikloidės 


su 2 smailėmis su 3 smailėmis su 4 smailėmis su 5 smailėmis 


| 
j 
i 
| 32 | o 48 
l | 12a 3 a | 10a | 5 a 
i 
l | 24a | 32a | o 40a | 48a 
3 i 
11 7 | 17 
2 I Rai — nai e 
S; | 4ra | z a | z na | 7 ar 
; i | 
| s 12ma* | . 20ra | 
| | 


30na2 | 42ra? 


Truputį pakeisime sąlygas, kuriomis atsiranda epicikloidė, Imkime ap- 
skritimą (46 pav.), kurio centras O, ir tarkime, kad juo tolygiai juda kito 
tolygiai besisukančio apskritimo centras. Kokią kreivę brėžia besisukančio 
apskritimo taškas? 


46 pav. Ptolemėjo epicikloidė 


Su tuo uždaviniu susidūrėme šios knygutės pradžioje, kalbėdami apie 
Ptolemėjo pasaulio sistemą (p. 11 — 13). Dabar iš tikrųjų gausime Ptolemėjo 
epicikloidę. Tačiau ar Ptolemėjo epicikloidė bus „tikra“ epicikloidė? Leng- 
va įsitikinti, kad nebus. Norint gauti tikrą epicikloidę, reikia specialiai pa- 
rinkti taško O, greičio ir judamojo apskritimo kampinio greičio santykį 
(pamėginkite tai padaryti patys). Kai greičių santykis bus kitoks, judama- 
sis apskritimas riedės brūkšnine linija pavaizduotu apskritimu (46 pav.) 
slysdamas, todėl vietoj normalios epicikloidės gausime suirumpintąją arba 
„pailgintąją epicikloidę (47 pav., a ir b). 

Dabar įsivaizduokime, kad ant nejudamojo lanko (48 pav.) užmautas 
kitas — judamasis — lankas, kurio spindulys du, tris ar apskritai n kartų 
didesnis už nejudamojo lanko spindulį. Kalbėdami geometrijos kalba, sa- 

2 b 
47 pav. Sutrumpintosios ir pailgintosios epicikloidės 


kytume, kad nejudamasis apskritimas liečia judamąjį iš vidaus. Kreivė, ku- 
rią brėžia išorinio apskritimo taškas, kai tas apskritimas sukasi apie vidinį 
apskritimą, jį liesdamas, vadinama pericikloide. Tačiau nagrinėti perici- 
kloidės savybes nėra prasmės: atidžiau pažiūrėjus išaiškėja. kad kiekviena 
pericikloidė yra kokia nors epicikloidė. 


48 pav. Pericikloidė 


Kardioidė. Konchoidės 


Kalbėdami apie epicikloides, iki šiol tarėme, kad nejudamojo apskriti- 
mo spindulys yra keletą kartų didesnis už judamojo (generuojančiojo) ap- 
skritimo spindulį. Tačiau niekas netrukdo nagrinėti ir tokią epiciklotdę, 
kurios nejudamojo ir judamojo apskritimų spinduliai yra lygūs; tuomet 

n=1. Tokia epicikloidė vadinama kardioide. Vadinasi, kardioidė yra ap- 
skritimo taško trajektorija, kai tas apskritimas rieda neslysdamas to paties 
spindulio nejudamuoju apskritimu. Kardioidė pavaizduota 49 paveiksle 
(stora linija). Žodis „kardioidė“, kilęs iš graikų kalbos, reiškia „panaši į 
širdį“. 


49 pav. Kardioidė 
Apie kardioidės liestinę ir normalę kalbėti neverta: juk tai viena iš epi- 
cikloidžių (n= 1), todėl ji turi visas būdingąsias tų kreivių savybes. Tik 
pastebėsime, kad šiuo atveju kampas 0,00, lygus kampui 00,M (49 pav.). 
Kardioidės arkos ilgio, kuris sutampa su visos kreivės ilgiu, ir kardioi- 
dės apriboto ploto formules gauname iš p. 36 pateiktų formulių, vietoj 

n įrašę |. Vadinasi, 
I=1,= 16a; 
S= Sra?; S= 6ra?. 


Figūros, kurių plotai lygūs S, ir S, pavaizduotos 50 paveiksle. Kūnas, kurį 
riboja paviršius, gautas sukant kardioidę apie jos simetrijos ašį OO, (49 


pav.), panašus į pomidorą (51 pav.); jo tūris lygus B raè. 


50 pav. Kardioidės apribotas plotas 


Kardioidė turi dar vieną nuostabią savybę, Su- 
junkime atkarpa kardioidės tašką M su jos smai- 
le M, (52 pav.) ir atkreipkime dėmesį į stygos 
MM, ir nejudamojo apskritimo susikirtimo tašką 
K. Kampas M400, lygus kampui O00,M (tai ką 
tik minėjome, žr. 49 pav.). Spinduliai OM, ir O,M 
taip pat lygūs. Todėl styga MM lygiagreti atkar- 
pai O0,, jungiančiai apskritimų centrus. Panašiai 
įsitikiname, kad KO || MO,. Vadinasi, atkarpa KM 

lygi atkarpai OO., t. y. nejudamojo (ir judamojo) 

ei Ei gautas apskritimo skersmeniui. Tašką M, (smailę) galime 
sujungti su bet kuriuo kardioidės tašku, ir visada 

gautosios stygos atkarpa, įsiterpusi tarp kreivės taško ir nejudamojo 
apskritimo taško K, bus lygi generuojančiojo. apskritimo skersmeniui. 
Tuo remdamiesi, kardioidę galime braižyti šitaip. Iš centro O nubrėžę 


S 
AP 2 


52 pav. Nuostabioji kardioi- 53 pav. Kardioidės braižy- 
dės savybė mas 


spindulio 4 apskritimą, imame bet kurį jo tašką M, (53 pav.). Iš taško M, 
išvedame spindulių pluoštą (brėžinyje pavaizduoti 7 spinduliai; kuo dau- 
giau imsime spindulių, tuo tikslesnę gausime kreivę). Kiekviename spindu- 
lyje nuo jo susikirtimo su apskritimu taško abiem kryptimis atidedame at- 
karpas, lygias skersmeniui. Taip gautų taškų geometrinė vieta bus kreivė, 
pavaizduota stora linija. Iš to, kas buvo pasakyta anksčiau, aišku, jog tos 
kreivės dalis, esanti į dešinę nuo tiesės 48, yra kardioidės lankas. Pamėgin- 
kite patys įrodyti, kad „storosios“ kreivės kairioji (brūkšninė) dalis tą lan- 
ką papildo iki visos kardioidės. 

Laikinai paliksime kardioidę ir imsimės žaidimo. Tegul vienas Žaidėjas 
stoja į tą vietą, kuri 54 paveiksle pažymėta tašku O. Kiti žaidėjai išsirikiuo- 
ja prieš jį, sudarydami tiesią gretą. Šie žaidėjai pasisuka taip, kad, žiūrėdami 

tiesiai prieš save, matytų savo vadą. Paveiksle žaidėjai pavaizduoti trumpais 
brūkšneliais, o jų žiūrėjimo kryptys — rodyklėmis. Kai vadas sukomanduos 
„aplink“ ir po to įsakys kiekvienam žengti dešimt žingsnių pirmyn, greta 
suirs: tiesi linija pavirs savotiškai išlenkta krei- 
ve. Pagerbiant senovės graikų mokslininką Ni- 
komedą, nagrinėjusį tą kreivę, ji vadinama Ni- 
komedo konchoide*. 

Žaidėjai iš pradžių gali sustoti ne tiesia li- 
nija, bet kokia nors kreive. Svarbu, kad jie 
žiūrėtų tiesiai į vadą ir po komandos „aplink“ 
žengtų vienodą skaičių Žingsnių. Tokiu atveju 
taip pat susidarys nauja kreivė, kuri irgi vadina- 
ma konchoide. Graikų kilmės žodis „konchoi- 
dė“ reiškia „panaši į kriauklę“. 

Dabar pateiksime tikslią geometrinę formu- 
luotę: yra nubrėžia kokia nors kreivė ir pažy- 
mėtas taškas O (ią tašką vadinsime poliumi). 
Per tašką O nubraižome spindulių pluoštą ir 
kiekviename spindulyję nuo taško, kuriame 
spindulys kerta pradinę kreivę, abiem krypti- 
mis atidedame lygias atkarpas. Tų atkarpų ga- 
lų geometrinė vieta bus nauja kreivė, kuri vadi- 
nama pradinės kreivės konchoide nurodytojo po- 
liaus atžvilgiu. Atkreipsime dėmesį, kad ši krei- 
vė truputį sudėtingesnė už kreivę, kurią anks- 
čiau gavo žaidėjai. Mat žaidėjai ėjo į vieną pu- 
sę, o atkarpas atidėjome i abi puses nuo taško, 
kuriame spindulys kerta pradinę kreivę. Todėl 
kiekvieną konchoidę sudaro dvi šakos, kurios 
kartais susijungia į vieną ištisinę kreivę. Vadi- 
nasi, Nikomedo konchoidė (apie kurią kalbėjo- 54 pav. Tiesės konchoidė 
me anksčiau ir prie kurios reikia prijungti jos 
kairiąją šaką, pavaizduotą brūkšnine linija; 54 pav.) yra tiesės konchoidė. 

55 paveiksle brūkšninėmis linijomis pavaizduotos įvairių kreivių kon- 
choidės. 

Skaitytojas suvoks, kad apskritimo konchoidę jo centro atžvilgių su- 
daro du apskritimai, koncentriški pradiniam ir vienodai nuo jo nutolę (55 
pav. viduryje). | 

Dabar grįžkime prie kardioidės. Lengva pastebėti, kad kardioidė yra 
apskritimo konchoidė tam apskritimui priklausančio taško atžvilgiu. Kad tuo 
įsitikintume, užtenka pažvelgti į 53 paveikslą. 


LLA ASS 


* Tiksliau sakant, tai tik pusė Nikomedo konchoidės, viena jos šaka. (Skaitytojui 
tai paaiškės perskaičius dar keletą eilučių.) 

55 pav. Įvairių kreivių konchoidės 


Turint kreivę ir polių, galima sudaryti ne vieną tos kreivės konchoidę, 
bet ištisą konchoidžių šeimą: užtenka keisti atidedamosios atkarpos ilgį- 
56 paveiksle skirtingomis linijomis pavaizduotos trys tiesės 4B konchoidės. 


56 pav. Įvairios vienos tiesės 
konchoidės 


(Kiekvieną konchoidę sudaro dvi šakos!) 

Jeigu pradinė kreivė yra apskritimas, 
o polius —to apskritimo taškas, tai kar- 
dioidę gausime tik tuo atveju, kai atideda- 
mosios atkarpos bus lygios apskritimo 
skersmeniui. Jeigu atidėsime kitokio il- 
gio atkarpas, tai konchoidė bus pailgin- 
toji arba sutrumpintoji kardioidė. Pailgin- 
tosios ir sutrumpintosios kardioidės dar 
vadinamos Paskalio sraigėmis*. 57 pa- 
veikslę pavaizduota kardioidė (viduryje) 
tr dvi „sraigės“. 

Kardioidė plačiai taikoma technikoje: 
ekscentrikai, mašinų kumšteliai gaminami 
kardioidės formos; ja kartais naudojama- 
si braižant krumpliaračius. Be to, ji tai- 
koma optinėje technikoje. 


Hipocikloidės 


Jeigu didesnysis apskritimas nejudės, 
o mažesnysis riedės liesdamas jį iš vidaus 
(58 pav.), tai mažesniojo apskritimo taš- 
kas brėš kreivę, vadinamą Aipocikloide. 


* Pagerbiant prancūzų matematiką Etjeną Paskalį, įžymiojo fiziko ir matematiko 


Blezo Paskalio tėvą. 

57 pav. Kardioidė ir sraigės (o) 


Kai judamojo apskritimo spindulys bus du, tris ir apskritai n kartų ma- 
žesnis už nejudamojo apskritimo spindulį, tai gausime hipocikloidę, turin- 
čią dvi, tris ir apskritai n smailių. Pamėginkite savarankiškai nubraižyti 
hipocikloidę su dviem smailėmis — gausite įdomų rezultatą! Pasisten- 
kite jį suformuluoti ir įrodyti. 


OQO 


58 pav. Hipocikloidė 59 pav. [vairios hipocikloidės 


59 paveiksle pavaizduotos hipocikloidės su trimis, keturiomis ir šešio- 
mis smailėmis. Kai vidinis apskritimas rieda išoriniu slysdamas, gaunamos 
pailgintosios ir sutrumpintosios hipocikloidės, pavaizduotos 60 ir 61 paveiks- 
le, o 
Hipocikloidės normalė, nubrėžta per bet kurį jos tašką, eina per juda- 
mojo ir nejudamojo apskritimų lietimosi tašką. Tiesė, liečianti hipocikloi- 
dę tame taške, eina per diametraliai priešingą judamojo apskritimo tašką. 


P 


60 pav. Pailgintosios hipocikloidės 

a 


61 pav. Sutrumpintosios hipocikloidės 


Judamojo apskritimo spindulį žymėsime raide a, o nejudamojo — na. 
"Tuomet hipocikloidės vienos arkos ilgį /,, visos hipocikloidės ilgį /, plotą 
S,, esantį tarp hipocikloidės arkos ir nejudamojo apskritimo, ir visą plotą 
S, apribotą hipocikloidės su 7 smailių, galima išreikšti šiomis formulėmis: 


p= E a, l=8(n— l)a; 


s,- TŽ nat, S=à(n—1) (1-2) ma". 


Šios formulės primena atitinkamas epicikloidžių formules (p. 36). 

Iš visų hipocikloidžių atidžiau nagrinėsime tik vieną, būtent hipoci- 
kloidę su keturiomis smailėmis (59 pav., b). Ji vadinama ir kitaip — ast- 
roide („panaši į žvaigždę“). Astroidė dažniausiai apibūdinama nurodant 
ne judamojo apskritimo spindulį a, o nejudamojo apskritimo spindulį, 
paprastai žymimą raide R. Jeigu į ką tik užrašytas formules įrašysime n= 4 
ir pakeisime a jam lygiu dydžiu R/4, tai astroidėms gausime šias formules: 


=> R, I=6R; 


Vadinasi, visos astroidės ilgis lygus šešiems nejudamojo apskritimo spindu- 
liams, o jos apribotas plotas — trims aštuntosioms nejudamojo skritulio 
ploto. 

Atidžiau išnagrinėsime astroidės liestinę AB ir lietimosi tašką M (62 
pav.). Kaip ir bet kurios hipocikloidės liestinė, taip ir ši eina per tašką T, 
diametraliai priešingą judamojo ir nejudamojo apskritimų lietimosi taškui 
K. Jeigu kampą 010M, pažymėsime raide o, tai kampas MO,K bus lygus 
40 (kodėl?). Lygiašonio trikampio TO, M kampų prie pagrindo suma lygi 
jų negretutiniam priekampiui, t. y. lygi 4o, todėl kiekvienas iš tų kampų 
lygus 29. Trikampio OTB kampų prie pagrindo OB suma lygi 29 (remia- 
mės ta pačia trikampio priekampio teorema). Kadangi kampas TOB ly- 

gus ọ (patys taip pažymėjome), tai kampas TBO taip pat lygus p. Vadinasi. 
trikampis OTB yra lygiašonis, todėl OT=BT. Panašiai įsitikiname, kad 
TA=OT=TB. 

Kadangi atkarpa OT yra nejudamojo apskritimo spindulio ir judamojo 
apskritimo skersmens skirtumas, tai ji lygi pusei nejudamojo apskritimo 
spindulio, t. y. R/2. Vadinasi, jeigu į dvi gretimas astroidės smailes išvesi- 
me nejudamojo apskritimo spindulius (jie bus tarpusavyje statmeni), tai 
astroidės liestinės atkarpa, įsiterpusi tarp tų spindulių, bus lygi nejudamojo 
apskritimo spinduliui (nesvarbu kur bus lietimosi taškas M). 


62 pav. Astroidės liestinė 


Remdamiesi šia astroidės savybe, galima ją braižyti šitaip: nubrėžiame 
dvi tarpusavyje statmenas tieses ir atidedame keletą ilgio R atkarpų, kurių 
vienas galas priklauso pirmajai tiesei, o kitąs — antrajai. 63 paveiksle pa- 
vaizduota 12 tokių atkarpų (įskaitant ir atkarpas pačiose statmenosiose 
tiesėse). Kuo daugiau bus tų atkarpų, tuo tiksliau galėsime nubrėžti kreivę. 


63 pav. Astroidė — savo lies- 64 pav. Kūnas, gautas su- 
tinių gaubtinė kant astroidę 

Dabar ranka brėžiame visų tų atkarpų gaubtinę (apie gaubtines jau kalbė- 
jome; žr. 20 pav.). Ji ir bus astroidė. 

64 paveiksle pavaizduotas kūnas, kurį riboja paviršius, gautas sukant 
astroidę apie atkarpą, jungiančią priešingas jos smailes. To kūno tūris ir 
paviršiaus plotas atitinkamai lygūs 

T05 Rš ir 5 R°. 

Grįžkime prie klausimo, kurį, pradėdami pokalbį apie hipocikloidę, 
skaitytojams siūlėme spręsti savarankiškai (p. 43). Nagrinėsime hipocikloi- 
dẹ su dviem smailėmis, t. y. kurios n=2. Tarkime, kad judamojo apskriti- 
mo centras atsidūrė taške O, (65 pav.). Norint rasti atitinkamą hipocikloi- 
dės tašką, reikia nubraižyti kampą KO, M, dukart didesnį už kampą 0,0 M,. 
Kadangi šiuo atveju judamasis apskritimas eina per nejudamojo apskriti- 
mo centrą, tai / KOM,= « yra įbrėžtas į judamąjį apskritimą, o / KOM = 
=24 yra to apskritimo centrinis kampas, dukart didesnis už įbrėžtinį. 
Todėl taškas M turi priklausyti atkarpai OM,. Taip bus esant bet kokiai 
centro O, padėčiai. Gavome nuostabų rezultatą: Jeigu apskritimas neslys- 
damas rieda dvigubai didesnio spindulio apskritimo vidine puse, tai pirmojo 
apskritimo taškas juda antrojo (nejudamojo) apskritimo skersmeniu. Ši teo- 
rema buvo žinoma jau Kopernikui. 


65 pav. Koperniko teorema 66 pav. Neaprėžtas nejuda- 
mojo apskritimo spindulio di- 
dėjimas 


Tokiu atveju sakoma, kad hipocikloidė „išsigimsta“ į dvigubą atkarpą 
(taškas M nueina skersmeniu iš vieno galo į kitą ir grįžta atgal). Jeigu į 
42 puslapyje pateiktas formules įrašysime n=2, tai plotas S bus lygus 0, 
o visos kreivės ilgis /= 84 dukart didesnis už nejudamojo apskritimo skers- 
menį. To ir reikėjo tikėtis. 

Dabar tarkime, kad judamojo apskritimo spindulys a yra pastovus, o 
nejudamojo apskritimo spindulys na neaprėžiai didėja. Kitaip sakant, tar- 
kime, kad n reikšmės sudaro didėjančią seką : n=3, n=4, n=5 ir taip to- 
liau iki begalybės. Nejudamasis apskritimas vis labiau ir labiau „tiesinsis“ 
ir artės prie ribinės padėties — tiesės AB (66 pav.). Hipocikloidė savo ruož- 


67 pav. Savikirtė epicikloidė 


tu vis mažiau „susiries“ ir riboje virs paprastąja cikloide. Pažiūrėkime, kaip 
tuomet keisis hipocikloidės arkos ilgis ir plotas. Hipocikloidės vienos ar- 
kos ilgis buvo reiškiamas formule 


p= 26 a= 8a r-i o ša (1-2). 


Kai n neaprėžtai didėja, daugiklis, parašytas paskutiniuose skliaustuose, 
artėja prie vieneto, nes atėminys 1/n artėja prie nulio. Vadinasi, arkos ilgis 
artėja prie 8a, t. y. prie paprastosios cikloidės arkos ilgio. 

Plotas buvo išreikštas formule 


„ 3n-2 2 
S= ŽŽ“ nal= na? (3-2). 
n i n 


Neaprėžiai didinant n, dešinioji lygybės pusė artėja prie 3ma?, t. y. prie 
paprastosios cikloidės arkos ir jos pagrindo ribojamo ploto. 
Siūlome skaitytojui panašiai pasidomėti epicikloidėmis. 


Epicikloidės, turinčios be galo daug arkų 


Iki šiol tarėme, kad nejudamojo apskritimo spindulys yra sveikąjį skai- 
čių kartų didesnis už judamojo apskritimo spindulį. Tačiau galima įsivaiz- 
duoti, kad nejudamojo apskritimo spindulys yra 1 F arba 3 F karto di- 
desnis už judamojo. Galime kalbėti ir apie epicikloides, gaunamas dides- 

niam apskritimui riedant mažesniu. Kitaip sakant, nejudamojo ir judamo- 
jo apskritimų spindulių santykis gali būti trupmeninis skaičius, be to, hi- 
pocikloidėms tas santykis — netaisyklinga trupmena, o epicikloidėms — 
ir taisyklinga, ir netaisyklinga trupmena. 


š k I ne 2 
a Epicikloidėn* 5 b Epicikloidė,n=} 


d Hipotikloidė,n=Ž 


c Hipoakloidė,n=4 
68 pav. Epicikloidės ir hipocikloidės su trupmeninėmis n reikšmėmis 


67 paveiksle pavaizduota epicikloidė, kurios nejudamojo apskritimo 
spindulys yra pusantro karto didesnis už judamojo apskritimo spindulį, 
t. y. n=3/2. Lengva suvokti, kad čia judamasis apskritimas, kol kartą ap- 
sisuka, nurieda 240“ nejudamojo apskritimo lanku. Kol taškas M grįžta 
į padėtį M,, jis nubrėžia tris kilpas. Nors ta kreivė yra neįprastos išvaiz- 
dos, „supainiota“, bet ji yra tikrų tikriausia epicikloidė: normalė, nubrėž- 
ta per bet kurį jos tašką, eina per judamojo ir nejudamojo apskritimų lie- 
timosi tašką, jos arkos ilgis ir plotas, kurį riboja arka ir nejudamasis apkri- 
timas, apskaičiuojami pagal formules, pateiktas p. 36 (paėmus n=3/2). 

Tik apie visą tos kreivės apribotą plotą nėra prasmės kalbėti, nes arkos ke- 
letą kartų susikerta. 

68 paveiksle pavaizduotos kelios epicikloidės ir hipocikloidės, ati- 
tinkančios įvairias trupmenines 2 reikšmes. 

Nagrinėdami tuos brėžinius, lengvai galime prieiti prie šitokios išvados: 
jeigu nejudamojo ir judamojo apskritimų spindulių santykis R : a lygus 
nesuprastinamai trupmenai p/q, tai judamasis apskritimas turi apsisukti 
p kartų (nejudamąjį apskritimą apeiti g kartų), kad taškas M grįžtų į pra- 
dinę padėtį M,. Tuomet kreivė bus uždara. Ji turės p smailių ir p (g— 1) sa- 
vikirtos taškų. 69 paveiksle pavaizduota epicikloidė, kurios santykis p : q 


69 pav. Bpicikloidė, kurios n= 5/3 70 pav. Epicikloidė, kurios n=2/3 


lygus 5:3 (t. y. n=p/g=5/3). Ji turi 5(3—1)=10 savikirtos taškų ir 
5 grąžos taškus. Tai tinka ir 70 paveiksle pavaizduotai epicikloidei, kurios 
p :q=2 : 3;ji turi 2 grąžos taškus (smailes) ir 2 (3 — 1) =4 savikirtos taškus. 
Pagaliau epicikloidė, pavaizduota 67 paveiksle, turi tris smailes ir tris savi- 
kirtos taškus, kaip ir turi būti pagal bendrąją formulę. Pastebėsime, kad 
visos tos epicikloidės iš vidaus liečia apskritimą, kurio centras sutampa 
su nejudamojo apskritimo centru, o spindulys lygus nejudamojo apskriti- 
mo spindulio ir judamojo apskritimo skersmens sumai. Tos kreivės yra 
dviejų koncentrinių apskritimų ribojamo žiedo viduje. 

Dabar nagrinėsime pačią įdomiausią kreivę — epicikloidę, kurios ju- 
damojo ir nejudamojo apskritimų spindulių santykis yra iracionalusis 
skaičius. 71 paveiksle pavaizduotas nejudamasis apskritimas, kurio spin- 
dulys lygus įstrižainei kvadrato, nubrėžto ant judamojo apskritimo spin- 
dulio. Kitaip sakant, santykis R :a=V 2 yra iracionalusis skaičius. Neju- 
damojo ir judamojo apskritimų spinduliai — nebendramatės atkarpos, 
jų santykio neįmanoma išreikšti racionaliuoju skaičiumi. Todėl ta epi- 
cikloidė niekada nebus uždara. Jos kilpų bus be galo daug. Ji turės be 

galo daug grąžos ir savikirtos taškų. Savaime aišku, 71 paveiksle pavaiz- 
duota tik dalis tos įdomios kreivės. 

Dar daugiau, aptariamoji kreivė, didėjant kilpų skaičiui, vis tankiau ir 
tankiau užpildys žiedą tarp dviejų koncentrinių apskritimų. Ar kreivės taš- 
kai užpildys visą žiedą? Ar tarp tos kreivės kilpų bus matomas popierius? 
Kitaip sakant, ar galima tvirtinti, kad ta kreivė eis per bet kurį atsitiktinai 


=n 


Nu 71 pav. Epicikloidė, kurios judamojo ir nejudamojo 
apskritimų spinduliai nebendramačiai 


nurodytą žiedo tašką, pavyzdžiui, per tašką 4? Labai norisi sakyti „taip“, 
bet pasirodo, kad vis dėlto taip nėra. Yra žiedo taškų (ir be galo daug!), 
per kuriuos ta kreivė neina: taigi popierius bus matomas! Be to, štai kas 
įdomu: pro kiekvieną žiedo tašką kreivė praeina kiek norima arti. Jeigu 
pažymėsimę bet kurį žiedo tašką A ir pasirinksime kokią nors labai mažą 
atkarpą, lygią, pavyzdžiui, 0,001a, tai kreivė, padariusi pakankamai daug 
kilpų, bus priėjusi prie taško A arčiau negu per tą mažą atstumą. Jeigu pasi- 
rinktume atstumą 0,000 0012 arba net 0,000 000 00l1a, tai ir tada kreivė 
anksčiau ar vėliau priartėtų prie taško A arčiau negu per pasirinktąjį at- 
stumą. Šita mintis trumpai išreiškiama šitaip: kreivės taškai užpildo žiedą 
visur tankiai. Gauname išvadą, kuri gali atrodyti paradoksali: žiede yra taš- 
kų (net be galo daug!), nepriklausančių kreivei, ir kreivės taškai užpildo 
žiedą visur tankiai! 

Norint išaiškinti tą paradoksą, reikėtų imtis gvildenti sudėtingą begaly- 
bės sąvoką, apie kurią užsiminėme kalbėdami apie Aristotelio paradoksą 
(p. 10). Čia negalime to padaryti*. Tik pasakysime, kad yra net tokių krei- 
vių, kurios eina per visus be išimties taškus, esančius kitos uždaro- 
sios kreivės viduje, pavyzdžiui, per visus kvadrato taškus. To įsivaizduoti 
neįmanoma, bet įrodyti, kad tokių kreivių esama, ir ištirti jų savybes — 
Šiuolaikinė matematika visiškai pajėgi. 

Nukrypome nuo pagrindinės temos. Grįšime prie jos ir nuo abstrakčių 
samprotavimų pereisime prie paprastų brėžinių, iš kurių dažnokai sužino- 
me daugiau negu iš griežčiausių įrodymų. Senovės indų matematikai savo 
geometrijos veikaluose dažnai vietoj įrodymo pateikdavo vaizdų brėžinį, 
parašę prie jo vienintelį žodį „žiūrėk!“. 

* Tuos klausimus nagrinėja matematikos šaka, vadinama aibių teorija. 

IV SKYRIUS. EVOLIUTĖS IR EVOLVENTĖS 


„Kokiom ten išmonėm 
gamta neišradinga!“ 


I. Krylovas 


Kreivės evolventė 


Jau pasakojome (p. 28), kaip anglų mokslininkas Renas apskaičiavo 
cikloidės arkos ilgį. Norint orientacinius Reno samprotavimus paversti 
griežtu įrodymu, reikėtų įdėti pernelyg daug darbo*. 

Tiesioginis kelias labai sunkus. Patogiau naudotis ilgesniu, bet lengviau 
įveikiamu keliu: jis greičiau atves į tikslą. Tas aplinkinis kelias susijęs su 
ypatinga kreive — taip pat savotiška palydove, — kurią turi kiekviena 
glotni kreivė, taigi ir cikloidė. Ši „palydovė“ vadinama kreivės evolvente. 


72 pav. Kreivės evolventė 


Imkime iškiląjį kreivės lanką 4B (72 pav.). Įsivaizduokime, kad lanko 
AB taške A pritvirtintas lankstus neištempiamas siūlas tokio pat ilgio kaip 
ir lankas 4B, be to, tas siūlas „apvyniotas“ apie kreivę ir taip prie jos pri- 
gludęs, kad jo galas sutampa su taškų B. 

„Nuvyniosime“ — tiesinsime siūlą, laikydami jį įtemptą; tuomet lais- 
voji siūlo dalis CM eis lanko AB liestinės kryptimi, o siūlo galas brėš tam 
tikrą kreivę. Būtent ta kreivė ir vadinama pradinės kreivės evolvente. 

Pradinę kreivę galima pagaminti iš skardos arba storos vielos, prispaus- 
ti ją prie popieriaus, o prie siūlo galo pririšti pieštuką; tuomet pieštukas 
nubrėš evolventę. Reikia tik stengtis, kad siūlas, prie kurio pririštas pieštu- 
kas, visą laiką būtų įtemptas. 

Jeigu kreivės lankas ne visur iškilas į vieną pusę, jeigu ji, panašiai kaip 
ir kreivė 73 paveiksle, turi tašką C, kuriame liestinė pereina iš vienos jos 


* Tokios teoremos įrodomos integralinio skaičiavimo metodais. 

pusės į kitą (toks.taškas vadinamas perlinkio tašku), tai ir tada galima kal- 
bėti apie kreivės evolventę, tik samprotavimai bus truputį sudėtingesni. 

Įsivaizduokime, kad siūlas pritvirtintas kaip tik perlinkio taške C (73 
pav.). Siūlas, vyniojamas nuo lanko BC, brėš kreivę BMP — evolventę. 


73 pav. Kreivės perlinkio taškas ir evolventės 
grąžos taškas 


Dabar įsivaizduokime, kad siūlas užvyniotas ant pradinės kreivės lan- 
ko AC, bet jis ilgesnis: prie jo taške C pririštas kitas siūlo gabaliukas CP. 
Vyniodami nuo kreivės lanko CA pailgintą siūlą ACP, gausime lanką 
PHK, kartu su lanku BMP sudarantį vieną tolydžią kreivę — tolydžią, bet 
ne visur glotnią: pradinės kreivės perlinkio tašką C atitiks kreivės BMPHK 
smailė (grąžos taškas). Kreivė BMPHK ir bus kreivės BCA evolventė. 


Evolventės svarbiausios savybės 


Braižant kreivės evolventę, siūlas visą laiką turi būti įtemptas. Dėl to 
siūlo atkarpa CM (74 pav.) visada nukreipta kreivės liestinės taške C 
kryptimi. Judant siūlui, pieštuko galas tarytum brėžia nedidelį apskriti- 
mo, kurio spindulys CM ir centras taškas C, lanką. Tiesa, kai siūlas tru- 


74 pav. Svarbiausia evolventės savybė 


puti pasisuks ir taškas M pereis į tašką K. pieštuko galas jau judės kito 
apskritimo lankų, būtent — apskritimo, kurio centras taškas E. Evol- 
ventę galima įsivaizduoti kaip apskritimą, kurio spindulys visą laiką 
kinta, o centras slenka kreive 4B. Kiekvienu momentu lietimosi tašką 
galima laikyti centru apskritimo, kurio nykstamai mažas lankas sutampa 

su nykstamai mažu evolventės lanku. Taškas C ir vadinamas momen- 
tiniu centru, arba evolventės kreivumo centru. Vadinasi, kiekviena kreivė 
yra savo evolventės kreivumo centrų geometrinė vieta. 

Kadangi labai mažas evolventės lankas MK susilieja su labai mažų 
apskritimo (jo spindulys CM ir centras taškas C) lanku, tai evolventės lies- 
tinė taške M yra statmena momentiniam spinduliui CM. Gauname svar- 
bią išvadą: evolventės liestinė statmena pradinės kreivės liestinei. Iš čia iš- 
plaukia kita išvada: evolventės normalė yra pradinės kreivės liestinė. 

Galima pasakyti ir taip: visas pradinės kreivės liestines evolventė kerta 
stačiuoju kampu. Tai labai svarbi evolventės savybė, todėl ją verta smul- 
kiau panagrinėti. 75 paveiksle pavaizduota (stora linija) kreivė 4B ir kele- 
tas jos liestinių (įvairiuose taškuose). Čia parody- 
ta, kad egzistuoja ne viena, o be galo daug kreivių 
(jos nubrėžios brūkšninėmis linijomis), kertančių 
visas tas liestines stačiuoju kampu. Kiekviena to- 
kia kreivė yra kreivės AB evolventė. Iš tikrųjų, jei- 
gu kreivė AB apvyniota siūlu, pritvirtintu taške A 
ir su pieštuku taške B, tai, nuvyniojant tą siūlą, 
pieštukas brėžia kreivę. Tačiau pieštukas gali būti / 
pritvirtintas bet kuriame tarpiniame siūlo taške, 
pavyzdžiui, taškuose C, D, E ar kt., ir tuomet jis 
nubrėžtų kiekvieną kitą brūkšnine linija pavaiz- 
duotą kreivę, kertančią kreivės 4B liestines sta- 
čiuoju kampu. Visos tos „brūkšninės“ kreivės yra 
lygiavertės, todėl kiekvieną jų galima laikyti krei- 
vės AB evolvente. Tą rezultatą galima suformuluoti šitaip: glo/ni kreivė 
turi ne vieną, o be galo daug evolvenčių. | 

Atidžiai pažiūrėjus į 75 paveikslą, kyla dar viena mintis. Matome, kad 
visos kreivės evolventės tarpusavyje „lygiagrečios“ — lygiagrečios ta pras- 
me, kad kreivės 4B liestinių atkarpos tarp dviejų evolvenčių yra lygios, kaip 
ir statmenų atkarpos tarp lygiagrečių tiesių. 

Praktiškai svarbiausia yra kita evolventės savybė, tiesiogiai išplaukianti 
iš pačios evolventės apibrėžimo. Lanko BC (72 pav.; p. 51) ilgis lygus at- 
karpos CM ilgiui. Juk neištempiamo siūlo gabalas CM buvo visiškai pri- 
gludęs prie lanko CB. Iš čia išplaukia šitokia teorema: kreivės lanko ilgis 
lygus liestinės atkarpos nuo lietimosi taško iki susikirtimo su evolvente 
ilgiui. Tiksliau Janko AB ilgis lygus liestinės (taške A) atkarpos nuo lieti- 
mosi taško iki evolventės, einančios per tašką B, ilgiui. 

Iki šiol sprendėme šitokį uždavinį: duota kreivė, reikia rasti (t. y. nu- 
braižyti) jos evolventę. Galima suformuluoti ir atvirkštinį uždavinį: duota 
kreivė, reikia rasti kitą kreivę, kurios evolventė būtų duotoji kreivė. Spręs- 
dami šį naują, atvirkštinį uždavinį, remsimės tuo, kad cvolventės normalė 
yra pradinės kreivės liestinė. Nubrėžkime keletą duotosios kreivės, kuri 
yra dar nežinomos kreivės evolventė, normalių. Kuo daugiau jų nubrėši- 


5 pav. Evolvenčių šeima 


5. Cikloidė 53 


me, tuo brėžinys bus tikslesnis. 76 paveiksle nubrėžtos septynios tokios 
normalės. | 

Šia proga nurodysime patogų būdą normalei brėžti. Sakykime, per krei- 
vės AB tašką M (77 pav.) reikia nubrėžti normalę. Imkime veidrodėlį lygiu 
tiesiu kraštu (dar geriau blizgančią metalinę liniuotę). Pastatykime veidro- 
dėlį statmenai popieriui lygiuoju kraštu žemyn, kad tas kraštas eitų per tašką 


76 pav. Kaip iš evolventės rasti pačią kreivę? 


M (dešinioji veidrodėlio padėtis 77 pav.). Tuomet dešinioji kreivės dalis 
atsispindės veidrodėlyje, be to, taške M bus lūžis (kreivė ir jos atspindys 
taške M susikirs tam tikru kampu, kaip pavaizduota paveiksle — taške 
P). Pamažu sukime veidrodėlį, kol kreivė ir jos atspindys susilies į glotnią 
liniją (be kampo), kaip pavaizduota paveiksle dešinėje — taške M. Dabar 
drąsiai galima brėžti tiesę palei liniuotę — veidrodį: ta tiesė ir bus ieškomo- 
ji normalė. 


77 „pav. Normalės braižymas naudojantis veid- Sq 
rodžiu 

Grįžkime prie 76 paveikslo, kuriame pavaizduotos septynios normalės. 
Belieka nubrėžti kreivę, kuri liestų visas tas normales, — kitaip tariant, 
nubrėžti visų tų normalių gaubtinę (priminsime, kad 20 paveiksle jau 
brėžėme normalių gaubtinę). Aišku, pradinė kreivė bus naujai nubrėžtos 
kreivės evolventė. Taigi uždavinys išspręstas: turėdami kreivę 4B, nubrė- 
žėme naują kreivę, kurios evolventė yra pradinė kreivė. 

Normalių gaubtinė yra labai svarbi pagalbinė priemonė kreivės savy- 
bėms nagrinėti. Ji vadinama tiriamosios kreivės evoliute. Vadinasi, kiekvie- 

na kreivė yra savo evolventės evoliutė ir, atvirkščiai, kiekviena kreivė yra 
viena iš savo evoliutės evolvenčių. Loginiu požiūriu evoliutės ir evolventės 
ryšys yra panašus, pavyzdžiui, į skaičiaus kvadrato ir kvadratinės šaknies 
ryšį: jeigu skaičius a yra skaičiaus b kvadratas, tai skaičius b yra viena iš 
skaičiaus a kvadratinių šaknų. 

Matėme, kad kiekviena glotni kreivė turi be galo daug tarpusavyje 
„lygiagrečių“ evolvenčių. Tai paaiškėjo iš evolventės brėžimo naudojantis 
įtemptu siūlu*. Ne viskas iaip akivaizdu kalbant apie evoliutę. Ar kiekvie- 
nos kreivės normalių šeima turi gaubtinę? XVII amžiaus mokslininkai įro- 
dė, kad visos tos kreivės, kurias jiems teko nagrinėti, turi evoliutes. Truputį 
vėliau įrodysime, kad cikloidė turi visiškai apibrėžtą evoliutę. O kaip 
yra bendruoju atveju? Ar tai pasakytina apie kiekvieną kreivę? 

Elementarioji matematika nepajėgia atsakyti į panašius klausimus. Ta- 
čiau aukštoji matematika įrodo, kad kiekviena glotni kreivė turi 
vienintelę evoliutę. Išimtį sudaro tik tokios kreivės, kurių arba visos 
normalės kertasi viename taške, arba visos normalės yra iygiagrečios tarpu- 
savyje. Kreivė, kurios visos normalės kertasi viename taške, yra apskritimas 
(apskritimo normalės yra jo spinduliai, kurie, kaip žinoma, statmeni lies- 
tinėms). Kreivė, kurios visos normalės tarpusavyje lygiagrečios, yra tiesė: ji 
sutampa su savo liestine kiekviename taške, o jos normalės yra tarpusavyje 
lygiagretūs statmenys, nubrėžti per skirtingus tos tiesės taškus. Bendrą tei- 
gini galima suformuluoti šitaip: kiekviena glotni kreivė, išskyrus tiesę ir ap- 
skritimą, turi vienintelę evoliutę. 


Apskritimo evoiventė 


Ar galima matematikos knygoje, kad ir populiarioje, kalbėti, pavyz- 
džiui, apie vabalus? Pasirodo, galima. Tik pradėti tenka iš tolo. 

Apskritimas, kaip jau žinoma, neturi evoliutės. Visos jo normalės ker- 
tasi viename taške — apskritimo centre. Kartais sakoma, kad apskritimo 
evoliutė „išsigimsta“ į tašką. Bet evolventę jis turi (tai nėra ypatingas jo 
nuopelnas: juk evolventę turi kiekviena glotni kreivė). Ta evolventė pasi- 
rodo esanti artima cikloidinių kreivių giminaitė. 

Pradėsime nuo brėžinio. Išpjaukime iš faneros skrituliuką, pritvirtinki- 
me jį prie popieriaus, priklijuokime prie jo siūlą ir užvyniokime tą siūlą 
ant skrituliuko. Siūlo gale padarykime kilpelę, į kurią įkiškime pieštuką 
(78 pav.). Jeigu tą siūlą „nuvyniosime“, tai pieštukas automatiškai nubrėš 
evolventę. Siūlas, suprantama, turi būti įtemptas, o pieštukas prispaustas 
prie popieriaus**, 


* Priekabi ir griežta šiuolaikinė matematika reikalauja įrodyti šį akivaizdų teiginį. 
Reikia pripažinti, kad ji ne tik reikalauja, bet ir įrodo. Tuos klausimus nagrinėja aukšto- 
sios matematikos šaka, vadinama diferencialinė geometrija. 

** Paprasčiau, bet ne taip tiksliai evolventę galima nubrėžti pakeitus skrituliuką siū- 
Tų ritele ir vyniojant nuo jos visą laiką įtemptą siūlą. 

78 pav. Apskritimo evolventė 79 pav. Tiesės sukimasis apie ap- 
ski itima 


Apskritimo evolventę galima gauti ir kitaip. Nagrinėkime spindulio 
anejudamąjį apskritimą ir tiesę AB, liečiančią apskritimą taške M, (79 pav.). 
Jeigu tiesė 4B suksis liesdama apskritimą ir neslysdama, tai taškas Mọ, 
aišku, brėš apskritimo evolventę. Iš tikrųjų tos kreivės normalė, nubrėžia 
per bet kurį jos tašką M, yra tiesė KM, o atkarpos KM ilgis lygus nhejudamo- 
jo apskritimo lanko M,PK ilgiui. 

Vadinasi, apskritimo evolventė — tai „išvirkščia“ cikloidė. Cikloidė 
gaunama, kai apskritimas neslysdamas rieda nejudančia tiese, apskritimo 
evolventė, — kai tiesė neslysdama sukasi, liesdama nejudantį apskritimą. 


l z . - ! 
E ee dF - 
AAS TRH f 

80 pav. Paprastosios sūpuoklės 


80 paveiksle pavaizduotos paprasčiausios sūpuoklės. Ant rąstgalio taip 
padėta lenta AB, kad jos vidurys liečia rąstgalį. Kas atsitiks, jei 1 ntą pa- 
lenksime? Žinome, kad ji grįš į pradinę padėtį, po to iš inercijos nusvirs į 

priešingą pusę ir taip svyruos apie pusiausvyros padėtį. Žinoma, ir rąstga- 
lys, ir lenta turi būti šiurkštoki, kad lenta nenuslystų brėžinyje pažymėta 
kryptimi. 

Kodėl lenta grįžta į pradinę padėtį? Tai nesunku suprasti. Žinome, kad 
kiekvienas sunkio jėgos veikiamas kūnas juda taip, kad jo sunkio centras 
leidžiasi žemyn. Kad atsakytume į šį klausimą, užtenka žinoti, kaip juda 
lentos sunkio centras (jos vidurys), lentai krypstant nuo pusiausvyros pa- 
dėties. 

Bet tai dabar jau aišku! Lentos vidurys brėžia apskritimo evolventės lan- 
ką. Ta evolventės dalis 80 paveiksle pavaizdota brūkšnine linija. Matome, 
kad lentai svyrant, jos sunkio centras kyla, todėl lenta grįžta į pusiausvyros 
padėtį. Pusiausvyra, aišku, bus stabili. 

Apskritimo evolventės giminystę su cikloidinėmis kreivėmis galima at- 
skleisti ir kitaip. Nagrinėdami epicikloides ir hipocikloides (66 pav.), įsiti- 
kinome, kad neaprėžtai didinant nejudamojo apskritimo spindulį ir nekei- 
čiant judamojo apskritimo spindulio, gaunama cikloidė. Jeigu imsime peri- 
cikloidę (p. 38) ir, nekeisdami nejudamojo apskritimo spindulio, neaprėž- 
tai didinsime judamojo apskritimo spindulį, kitaip sakant, jį „tiesinsime“ 
(81 pav.), tai pericikloidė taps apskritimo evolvente. 


A 


5] 


81 pav. Neaprėžtas judamojo ap- 82 pav. Apskritimo evolventės 
skritimo didinimas lanko ilgis ir išpjovos plotas 


Čia neaiškinsime, kaip išvedamos apskritimo evolventės lanko ilgio ir 
jos išpjovos ploto formulės. Pateiksime tik galutinį rezultatą (82 pav.). 
Evolventės lanko MM ilgis ir jos išpjovos MOM, plotas S išreiškiami ši- 
taip: 


Šios formulės įdomios tuo, kad į jas įeinančio kampo didumą tenka kel- 
ti antruoju ir trečiuoju laipsniu — tai gali gluminti naujoką. Pabrėšime dar 
kartą, kad kampo ọ didumas turi būti išreikštas radianais. Jeigu kam- 

pas HOM, išreikštas laipsniais ir lygus, pavyzdžiui, «“ (x laipsnių lygu p 
radianų), tai formulės bus šitokios: 


ja aê g? | an?a? 
— 2.180° 64800 ° 
Sæ drta á @nzia’ 


6-1803 — 34992 000 ° 


Atkreipiame skaitytojų dėmesį į tai, kad œ radianų (arba a laipsnių) 
kampas — tai brėžinio kampas HOM,, o ne evolventės išpjovos kampas 
MOM, 


Vabalas matematikas 


Imkime popierinį skrituliuką (83 pav.), įkirpkime jį nuo krašto iki cent- 
ro (pavyzdžiui, per spindulį HO) ir suvyniokime išpjovą HOK vamzdeliu, 
kaip parodyta paveiksle. Vamzdelis bus labai taisyklingas: juk tai kūginis 
paviršius, kurio visos sudaromosios yra to paties skritulio spinduliai, to- 
dėl jos tarpusavyje lygios. Jeigu skrituliuką įkirptume taip, kaip parodyta 
84 paveiksle, gautume nedailų vamzdelį: kūginio paviršiaus sudaromosios 
nebūtų tarpusavyje lygios. 


83 pav. Kūgio gaminimas iš popieriaus 


Imkime gabaliuką popieriaus, kurio kraštas būtų ne apskritimas, o ko- 
kia nors kita glotni kreivė, pavyzdžiui, tokia, kaip parodyta 85 paveiksle. 
Jeigu, pasirinkę tašką lapo viduje, pavyzdžiui, iašką O, perkirpsime tą lapą 
pagal OH ir susuksime vamzdelį, tai vamzdelis išeis nedailus, nes to kūgi- 
nio paviršiaus sudaromosios bus skirtingo ilgio. Kad ir kaip rinksimės taš- 
ką O, nepasiseks gauti gražaus vamzdelio, nes nėra, be apskritimo, kitos 
kreivės, kurios visi taškai būtų vienodai nutolę nuo vieno taško. 

Ką gi? Gudrausime! Pasižymėkime tašką H lapo pakraštyje (85 pav.) 
ir imkime mažą lankelį HK. Jį laikysime apskritimo lanku ir ieškosime to 
apskritimo centro. Tuo tikslu per taškus H ir K nubrėžkime normales. Nor- 
malių susikirtimo taškas T bus ieškomasis centras. Paskui imkime lanką 
KM. Nebus didelės paklaidos, jeigu jį taip pat laikysime apskritimo lanku, 

84 pav. Netaisyklingas 85 pav. Kaip perpjauti lapą? 
vamzdelis 


tik to apskritimo centras nesutaps su tašku T; nubrėžę normales per taškus 
K ir M, rasime jų susikirtimo tašką T,, nesutampantį su tašku T. Taip tęs- 
dami toliau, rasime tašką T, ir apskritai — daug centrų, aplink kuriuos rei- 
kia vynioti lapą, norint gauti dailų vamzdelį. 

Lieka žengti paskutinį žingsnį: nuo laužtės TT.T}... pereiti prie toly- 
džiosios kreivės, tada gausime lygų, be išrantymų vamzdelį. Aišku, laužtę 
TT,T,..., kurios grandys jungia „gretimų“ normalių susikirtimo taškus, 
reikia pakeisti glotnia kreive — tų normalių gaubtine, t. y. kreive TP, 
pavaizduota 86 paveiksle. 


86 pav. Kaip išvengti rantų? 87 pav. Beržinis lapsukis 
(natūralaus dydžio) 


Normalių gaubtinė, kaip žinome, yra tiriamosios kreivės evoliutė. Va- 
dinasi, norint gauti visiškai taisyklingą vamzdelį, pirmiausia reikią perkirpti 
lapą išilgai normalės atkarpos HT, o paskui — lapo kontūro evoliute TP. 

Ir jums, skaitytojau, ir man, ir bęt kam kitam vargu ar prireiks iš po- 
pieriaus lapo sukti vamzdelį (į papiroso — „ožkakojo“ — vyniojimą 
nekreipsime dėmesio, nes čia nereikia rūpintis, kad sudaromosios būtų 
vienodo ilgio!). Vadinasi, išnagrinėtojo uždavinio praktinė vertė menka. 
Bet štai kas įdomu: yra vabalas, tiksliau — keletas vabalų rūšių, kurie 
savo palikuonims gamina namelius iš medžio lapų, sukdami iš jų vamzde- 
lius. Tie vamzdeliai turi būti patvarūs ir taisyklingi, atsparūs vėjams ir 
liūtims, savo išvaizda ir dydžiu neatkreipiantys priešų dėmesio. Vabalėlis 
lapsukis (vabalai iš Rhynchites, Byctiscus ir kitų giminių) puikiai išspren- 
džia šį sudėtingą matematikos uždavinį. Jis pergraužia lapą jo kontūro 
evoliute ir jį suvynioja. 87 paveiksle pavaizduotas beržinis lapsukis (natū- 
ralaus dydžio) ir jo perkirptas (tiksliau — pragraužtas) lapas. 88 paveiks- 
le pavaizduotas du kartus padidintas vynuoginis lapsukis ir jo vamzdelis. 


88 pav. Vynuoginis lapsukis (padidintas 2 kartus) 


Suprantama, vabalėlis geometras šį toli gražu nelengvą uždavinį spren- 
džia nesąmoningai. Per daugybę metų dėl natūralios atrankos išliko tie 
vabalėliai, kurių nameliai buvo visiškai taisyklingi. Dėl to išsivystė instink- 
tas, paveldimas iš kartos į kartą. Tas instinktas verčia vabalą, nemokantį 
geometrijos, spręsti sudėtingą geometrijos uždavinį. Pastebėsime, kad ki- 
tas, plačiau žinomas vabzdys — bitė — irgi sprendžia (aišku, nesąmonin- 
gai) nė kiek ne lengvesnį uždavinį: gamina korius taip, kad, esant konkre- 
čiam narvelių skaičiui ir talpai, jų paviršius būtų mažiausias. Tada ekono- 
miškiausiai naudojama statybinė medžiaga (vaškas). 


Cikloidės evolventė. Cikloidės lanko ilgis 


Išnagrinėtieji pavyzdžiai padėjo priprasti prie naujų evoliutės ir evolven- 
tės sąvokų. Dabar jau esame pakankamai pasiruošę nagrinėti cikloidinių 
kreivių evolventes. 

Nagrinėdami vieną ar kitą kreivę, dažnai braižome pagalbinę kreivę — 
tiriamosios kreivės „palydovę“. Pavyzdžiui, braižėme tiesės ir apskritimo 

konchoides, apskritimo evolventę, cikloidės palydovę — sinusoidę. Dabar 
braižysime su tiriamąja cikloide glaudžiai susijusią pagalbinę cikloidę. 
Pasirodo, kai kuriais atžvilgiais paprasčiau nagrinėti tokių cikloidžių porą 
negu vieną atskirą cikloidę. Tą pagalbinę cikloidę vadinsime jungtine 
cikloide. 


D 
A 
k 


= 
Ž 


NM 


89 pav. Jungtinės cikloidės 


Nagrinėsime pusę cikloidės arkos AMB (89 pav.). Nesuglumkite dėl 
kiek neįprastos cikloidės padėties („aukštyn kojomis“). Nubraižysime ke- 
turias kreiptinei AK lygiagrečias tieses, kurių atstumai nuo kreiptinės ly- 
gūs a, 2a, 3a ir 4a. Be to, nubrėšime generuojantįji apskritimą, atitinkantį 
tašką M (89 paveiksle šio apskritimo centras pažymėtas raide O). Posūkio 
kampą MOH žymėsime raide p. Tuomet atkarpos AH ilgis bus lygus ag 
(kampas o išreikštas radianais). 

Generuojančiojo apskritimo skersmenį HT pratęskime už taško T, kol 
susikirs su tiese PP’ (taške E). Ant skersmens TE nubraižykime apskciti- 
mą, kurio centrą žymėkime O,. Nubrėžkime cikloidės 4 MB liestinę taške 
M. Tam, kaip žinome, tašką M reikia sujungti su tašku T (p. 17). Liestinę 
MT pratęskime už taško T, kol susikirs su pagalbiniu apskritimu, tr jų su- 
sikirtimo tašką pažymėkime M,. Tą tašką M, dabar ir tirsime. 

Kampą MOH pažymėjome raide p. Todėl kampas MTH lygus ọ/2 
(įbrėžtinis kampas, kuris remiasi į tą patį lanką). Aišku, kad trikampis 
TO, M, lygiašonis. Todėl ne tik kampas O,TM,, bet ir kampas TMO, 
iygus 6 /2. Vadinasi, trikampio kampui TO,M, lieka z—9 radianų (pri- 
minsime, kad 180“ kampas lygus 7 radianų). Dar pastebėsime, kad atkar- 
pos HK ilgis lygus a(x-0). 

Dabar nagrinėkime apskritimą, kurio centras taškas O,; 89 paveiksle 
jis nubrėžtas brūkšnine linija. Iš brėžinio aiškų, koks tas apskritimas. 
Jeigu jis neslysdamas riedės tiese BC, tai jo taškas B nubrėš cikloidę BB“. 
Kai brūkšninis apskritimas pasisuks kampu r—ọ, jo centras O, pereis į 
tašką O,, o spindulys 0,8 užims padėtį O, M,. Taigi pažymėtasis taškas M, 
priklauso cikioidei BB“. 

Taip braižydami toliau, kiekvienam cikloidės taškui M priskirsime ci- 
kloidės BM,B tašką M,. 90 paveiksle ši atitiktis parodyta vaizdžiau. Taip 
gauta cikloidė ir vadinama jungtine cikloide. 89 ir 90 paveiksluose cikloidės, 
nubrėžtos stora brūkšnine linija, yra jungtinės cikloidėms, nubrėžtoms sto- 
ra ištisine linija. 


TK 
(V DL 

A, E 90 pav. Jungtinių cikloidžių taškų atitiktis 


89 paveiksle matyti, kad tiesė MM, yra jungtinės cikloidės normalė, 
nubrėžta per tašką M,. Tikrai ši tiesė eina per cikloidės tašką M, ir per ge- 
neruojančiojo apskritimo bei kreiptinės lietimosi tašką T („žemiausią“ ge- 
neruojančiojo apskritimo tašką, kaip anksčiau jį vadinome; dabar jis pasi- 
darė „aukščiausiu“, nes brėžinys pasuktas). Tačiau ta pati tiesė yra „pa- 
grindinės“ cikloidės A MB liestinė. Vadinasi, pradinė cikloidė liečia visas 
jungtinės cikloidės normales. Todėl ji yra jungtinės cikloidės normalių 
gaubtinė, t. y. jos evoliutė. O jungtinė cikloidė pasirodo esanti paprasčiau- 
sia pradinės cikloidės evolventė! 

Siuo griozdišku, bet iš esmės paprastu brėžiniu įrodėme nuostabią olan- 
dų matematiko Heigenso atrastą teoremą. Štai ji: cikloidės evoliutė yra 
tokia pat cikloidė, tik pastumnta. 

Nubrėžę ne vienos arkos, o visos ciktoidės evoliutę (tą galima padaryti 
tik mintyse), po to evoliutės evoliutę ir t. t., gausime brėžinį, primenantį 
čerpėmis dengtą stogą (91 pav.). 

Atkreipsime dėmesį į tai, kad, įrodinėdami Heigenso teoremą, nesirė- 
mėme nei nykstamaisiais dydžiais, nei nedalomaisiais, nei apytiksliais įver- 

tinimais. Nesirėmėme net mechanika, nors kartais ir vartojome iš mecha- 
nikos pasiskolintus išsireiškimus. Įrodinėdami samprotavome visiškai 
taip pat, kaip ir XVII amžiaus mokslininkai, norėdami griežtai pagrįsti 
orientaciniais samprotavimais gautus rezultatus. 


91 pav. Cikloidės nuosekliosios evoliutės 


Iš Heigenso teoremos išplaukia svarbi išvada. Nagrinėkime atkarpą 
AB" (89 pav.). Šios atkarpos ilgis, aišku, lygus 4a. Įsivaizduokime, kad ant 
cikloidės AMB lanko užvyniotas taške A pritvirtintas siūlas, kurio taške B 
pririštas pieštukas. Jeigu siūlą „nuvyniosime“, tai pieštukas judės cikloidės 
AMB evolvente, t. y. cikloide BM,B'. Aišku, kad siūlo ilgis, kuris lygus pu- 
sės cikloidės arkos ilgiui, bus lygus atkarpos AB“ ilgiui, t. y. 4a. Vadinasi, 
cikloidės visos arkos ilgis / lygus 8a. Todėl galima sakyti, kad formulė /= 
=84 dabar jau griežtai įrodyta. 

89 paveiksle galima įžvelgti ir daugiau: ne tik cikloidės visos arkos il- 
gio, bet ir bet kurio jos lanko ilgio formulę. Iš tikrųjų akivaizdu, kad lanko 
MB ilgis lygus atkarpos MM, ilgiui, t. y. cikloidės liestinės atitinkamame taš- 
ke atkarpos, esančios generuojančiojo apskritimo viduje, dvigubam ilgiui. 

Visai taip pat samprotaudami ir taip pat braižydami brėžinius, gautume ` 
epicikloidžių ir hipocikloidžių evoliutes. Taigi čia pateiksime tik galutinius 
rezultatus. Epicikloidės evoliutė yra epicikloidė su tuo pačiu nejuda- 
mojo apskritimo centru. Evoliutė panaši į pradinę epicikloidę, tik pasukta 
x /n radianų (t. y. 180/7 laipsnių) kampu (n — nejudamojo apskritimo 
spindulio santykis su judamojo apskritimo spindulių). Panašumo koefi- 
cientas lygus 5 „Kitaip sakant, jeigu nejudamojo apskritimo spindulys, 
pavyzdžiui, tris kartus ilgesnis už judamojo apskritimo spindulį, tai evoliu- 
tės matmenys sudaro = = Ž atitinkamų pačios epicikloidės matmenų. 

Hipocikloidės evoliutė yra hipocikloidė su tuo pačiu nejudamojo 
apskritimo centru. Ji panaši į pradinę hipocikloidę, tik, kaip ir epicikloi- 
dė, pasukta r/n radianų kampu. Priešingai negu epicikloidės evoliutė, 
hipocikloidės evoliutė yra didesnė už ją pačią: panašumo koeficientas 


lygus 5 92 paveiksle pavaizduota astroidė (n = 4) ir jos evoliutė. Evo- 
liutė astroidės atžvilgiu pasukta 180“:4=45* kampu ir yra du kartus už 
ją didesnė (suprantama, žiūrint linijinių matmenų). 

92 pav. Hipocikloidės evoliutė 


Evoliutės ir evolventės sąvokos nepaprastai svarbios tiek pačiai geo- 
metrijai, tiek ir jos taikymams. Heigensui atrasti nuostabiąją teoremą 
padėjo fizikos uždavinys. Apie jį dabar ir papasakosime. 


V SKYRIUS. GERIAUSIA SVYRUOKLĖ 


„Kad ne valandoms vien rodyti jis tiktų, 
o kad laikas 
suktų 
laikrodžio ratus“. 


V. Majakovskis 


Kristianas Heigensas ir jo išradimas 


„Šaunusis Hugenijus“ — taip žymusis rusų mokslo kūrėjas Michai- 
las Lomonosovas pavadino įžymųjį olandų mokslininką Kristianą Hei- 
gensą, prie sulotynintos jo pavardės pridėjęs rusišką galūnę. 

K. Heigensas (1629 — 1695) buvo įvairiapusiškas mokslininkas. Jis 
vienodai gerai išmanė ir matematiką, ir taikomąją mechaniką, ir optiką. 
Jau minėjome, kad Renesanso epochoje ir XVII amžiuje toks įvairiapu- 
siškumas nebuvo išimtinis. 

Heigensas vienodai tobulai mokėjo remtis tiek Toričelio ir Kavalje- 
rio „nedalomaisiais“, tiek išmoningais Dekarto ir Ferma samprotavimais. 
Visus rezultatus, gautus nepakankamai pagrįstais metodais, jis įrodinėjo 
senovės graikams būdingu griežtumu. Griežtas ir kartu dailus įrodymas 
buvo jo aistra. „Ne taip svarbu rezultatas, — sakydavo jis, — kaip išva- 
dos nepriekaištingumas ir įrodymo aiškumas“. 


Heigensas pelnė svyruoklinio laikrodžio išradėjo šlovę. Jis sukūrė 
teoriją ir pagamino pirmą tokį laikrodį. Svyruokliniai laikrodžiai iki šiol 
labiausiai paplitę buityje (sieniniai laikrodžiai — prisiminkime kad ir 
sieninius laikrodžius su svarsčiais). Bet ne vien dėl to jie tokie svarbūs: 
tiksliausi laikrodžiai, naudojami laiko tarnybos astronomijos observa- 
torijose, ir yra svyruokliniai*. Heigenso kūrinyje „Svyruokliniai laikro- 
džiai“ yra daugybė puikiausių matematinių atradimų. 

Be mechanikos, fizikos, astronomijos atradimų, Heigensas daug pa- 
siekė matematikoje. Jis pagrindė svarbiausius grandininių trupmenų 
teiginius; kartu su Ferma ir Paskaliu padėjo pamatus tikimybių teorijai; 
apskaičiavo sukimosi elipsoido ir paraboloido paviršiaus plotus. Jam pri- 
klauso keletas nuostabių teoremų apie apskritimą, padėjusių apskai- 
čiuoti skaičių x anuomet neregėtu tikslumu. Pagaliau jis parengė evoliu- 
tės teoriją ir pritaikė ją cikloidei tirti. Šie tyrimai labai glaudžiai susiję 
su jo svyruoklinio laikrodžio teorija. 


Svyruokliniai laikrodžiai. Kodėl bloga 
paprastoji (apskritiminė) svyruoklė? 


„Visgi teisus atkaklusis Galilėjus“, — parašė A. Puškinas, turėdamas 
mintyje Galilėjaus teiginį, kad Žemė sukasi apie Saulę. O mes papasako- 
sime, kaip šis didysis kovotojas už mokslą kartą buvo neteisus. 

Stebėdamas šventykloje svyruojantį šviestuvą, Galilėjus suvokė, kad 
šviestuvo pilnojo svyravimo laikas, t. y. laikas, per kurį jis grįžta į pradi- 
nę padėtį (vadinamas svyravimo periodu), yra vienodas ir svyruojant di- 
dele amplitude, ir maža. Iš tų stebėjimų Galilėjus suprato, kad svyruo- 
janti kūną (svyruoklę) galima naudoti laikrodžiui reguliuoti. 

Pačiam Galilėjui nepavyko pagaminti svyruoklinio laikrodžio, be to, 
greitai paaiškėjo, kad jo stebėjimai buvo netikslūs. Ištyrus tiksliau, paaiš- 
kėjo, kad svyruoklės svyravimo periodas tuo didesnis, kuo didesnė ampli- 
tudė; tačiau dėl neišvengiamos ašies trinties ir oro pasipriešinimo papras- 
tosios svyruoklės amplitudė visą laiką mažėja, todėl mažėja ir jos svyravimo 
periodas. Laikrodis su paprastąja svyruokle — kitaip dar vadinama ap- 
skritimine svyruokle (todėl, kad kiekvienas jos taškas juda apskritimo 
lanku), negali rodyti tikslaus laiko. 


T * Tuo metu, kai buvo parašyta ši knyga. Dabar „tiksliausi“ laikrodžiai — atomi- 
niai. 

Heigensas sugalvojo, kokį įtaisą reikia pritaisyti prie paprastosios 
svyruoklės, kad jos amplitudė būtų pastovi. Jis išsprendė ir kitą įdomų 
uždavinį — atsakė į klausimą, kokia kreive turi judėti taškas, 
kad jo svyravimo periodas (t. y. vieno svyravimo laikas) nepri- 
klausytų nuo amplitudės. Jis sus 
galvojo konstrukciją, kuri vertė svy- 
ruoklės sunkio centrą judėti šia kreive, 
Skaitytojas, aišku, suvokė, kad ta 

- kreivė yra cikloidė: kitaip kam gi 
S: : apie tai kalbėtume šioje knygutėje? 

l Pradėsime nuo įtaiso, kuris privers 
laikrodį su paprastąja svyruokle eiti 
tiksliai. Krumpliaratį A (93 pav.) ver- 
čia suktis grandinė su svarsčių B. Ant 
krumpliaračio ašies užmautas kitas 
prie jo pritvirtintas krumpliaratis (pa- 
veiksle jis neparodytas). Pastarasis ir 
suka laikrodžio rodykles, todėl reikia, 
kad krumpliaratis A judėtų tolygiai. 

Tačiau svarstis B, kaip ir bet koks 
sunkio jėgos veikiamas kūnas, judės 
greitėdamas, jis greitins ir krumplia- 

račio A sukimąsi. Šį trūkumą paša- 

93 pav. Svyruoklinio laikrodžio lina svyruoklė MM 2 , | 

mechanizmas Inkaras C, esantis krumpliaračio 

A plokštumoje, sujungtas su svyruok- 
le MM (pati svyruoklė MM yra už brėžinio plokštumos, todėl ji pavaiz- 
duota brūkšnine linija). Inkaras turi dantelius H ir K. 

93 paveiksle pavaizduotu momentu krumpliaratį A laiko kairysis 
inkaro C dantelis H. Kai svyruoklė kryps į kairę, inkaro dantelis H paleis 
krumpli ir krumpliaratis Æ pasisuks, bet tik per pusę krumplio, nes inkaro 
dantelis K pateks tarp krumplių ir krumpliaratį sulaikys. Kai svyruok- 
lè vėl nukryps į dešinę, krumplį šioje pusėje sulaikys inkaras. 

Vadinasi, kiekvieną kartą, kol svyruoklė sūsvyruos pirmyn ir atgal, 
krumpliaratis pasisuks lygiai per vieną krumpli, t. y. nueis tam tikrą ap- 
skritimo dalį. Krumpliaratis visą laiką judės tiksliai taip pat. 

Kaip matyti 93 paveiksle, inkaro danteliai nupjauti įstrižai, todėl 
krumplys, kuris buvo inkaro sulaikytas ir vėl paleistas, juda slysdamas 
įstrižu inkaro dantelio paviršiumi. Dėl to inkaras truputį stumteli svyruok- 
lę. Šie ritmiški smūgiai papildo svyruoklės energiją, kurią ji išeikvoja 
trinčiai ir oro pasipriešinimui nugalėti. Todėl svyruoklės amplitudė ne- 
mažėja. Vadinasi, svarstis suteikia energiją laikrodžio krumpliaračiams 
ir pačiai svyruoklei, — o svyruoklė reguliuoja laikrodžio -ėjimą. 

O jeigu laikrodis sustos? Paleisti jį nesunku: užtenka pakelti svarstį 
ir stumtelėti svyruoklę. Tačiau tada amplitudė gali būti kita, ir laikrodis 
eis nors ir tolygiai, bet netiksliai (skubės arba vėluos). Heigensas sugalvo- 
jo mechanizmą, leidžiantį lengvai reguliuoti laikrodžio ėjimą. Tačiau 
Heigensą, kaip tikrą mokslininką, sudomino klausimas: kokia turi būti 
„tobula“ svyruoklė, t. y. svyruoklė, kurios svyravimo laikas nepriklausytų 
nuo amplitudės? Apie tai, kaip Heigensas išsprendė tą klausimą ir kokį 
vaidmenį čia suvaidino cikloidė, — dabar ir papasakosime. 


Heigenso tautochronė 


Neišsigąskite neįprasto graikiško žodžio. „Tautochronė“ paprasčiau- 
siai reiškia „lygialaikė“. Taip Heigensas pavadino kreivę, kurios jis pradėjo 
ieškoti, t. y. tokią kreivę, kuria turi judėti svyruoklės sunkio centras, kad 
jos svyravimo periodas nepriklausytų nuo amplitudės. Paieškos buvo sėk- 
mingos: paslaptingoji tautochronė pasirodė esanti prieš tai išnagrinėtoji 
cikloidė. Be to, čia Heigensas buvo ypač sumanus. Užtenka pasakyti, kad 
evoliutės teorija buvo sukurta sprendžiant kaip tik šį uždavinį. 

Heigensas samprotavo šitaip*. Įsivaizduokime cikloidės pavidaio love- 
lį, kuris pavaizduotas 94 paveiksle. Tuo loveliu rieda sunkus rutuliukas M. 
Nagrinėkime idealų atveiį, — kai nėra nei trinties, nei oro pasipriešinimo. 


—-——————— ———— —— 


Anae 
— IV COSO 


94 pav. Cikloidinės svyruoklės teorijos aiškinimas 


Cikloidės grąžos taškus pažymėkime raidėmis M, ir M,, o generuojan- 
čiojo apskritimo spindulį — raide a. Nubrėžkime spindulio a apskritimą 
(jo centras — taškas O), liečiantį cikloidę viršūnėje, ir generuojantįjį apskri- 
timą, atitinkantį cikloidė stašką M (pavaizduotas brūkšnine linija). Sakyki- 
me, rutuliuką padėjome lovelio taške M, ir paleidome jį (nestumtelėję). 
Sunkio jėgos veikiamas jis riedės žemyn. Išnagrinėkime jo judėjimą. 

* Čia Heigenso samprotavimus pateikiame šiek tiek suprastintus ir vartojame šiuo- 


laikinius terminus. Jie lengviau suprantami, bet ne tokie vaizdūs — tai tik „ryškaus pa- 
veikslo blanki kopija“. 

Koks bus rutuliuko greitis, kai jis nusileis iki cikloidės taško M? Tai 
nesunku apskaičiuoti. Nusileisdamas iš taško M, į tašką M, rutuliukas 
nustoja tam tikro potencinės energijos kiekio. Tas energijos nuostolis ap- 
skaičiuojamas dauginant rutuliuko sunkį mg (m — rutuliuko masė, g — 
laisvojo kritimo pagreitis) iš „prarasto aukščio“, t. y. iš rutuliuko aukščių 
taškuose M, ir M skirtumo (be to, aukščiai matuojami nuo kokio nors 
konkretaus lygio, pavyzdžiui, nuo žemės lygio). Nesvarbu, nuo kokio lygio 
matuosime aukščius, — jų skirtumas šiuo atveju bus lygus atkarpai HM. 
Vadinasi, rutuliuko prarastoji potencinė energija lygi mg - HM. 

Pagal energijos tvermės dėsnį rutuliuko prarastoji potencinė energija 
virs kinetine energija, kaip žinome, lygia mo*/2 (raide v pažymėtas kol 
kas nežinomas rutuliuko greitis). Sulyginę šią kinetinę energiją su prarastą- 
ja potencine, gauname lygtį 


mg: HM, 
iš kurios randame ieškomąją greičio reikšmę 
v= V2g - HM. 


Greičio kryptį taip pat nesunku nustatyti. Jis nukreiptas cikloidės Hes- 
tine, t, y. styga ML (94 pav.); L — „žemiausias“ generuojančiojo apskriti- 
mo taškas. | 

Mus labiau domina ne tiek pats greitis v, kiek jo vertikalioji projekcija, 
t. y. „rutuliuko kritimo greitis“, jo aukščio kitimo greitis. Tą vertikaliąją 
projekciją lengva apskaičiuoti: ji lygi vcos «; čia « — kampas tarp stygos 
ML ir vertikalės. Apskritimo su centru O styga AT, aišku, lygi ir lygiagreti 
stygai ML, todėl kampas LMP lygus kampui KAT; taip ir nurodyta 94 pa- 
veiksle. Taigi 


Voert = MP = v cos a = V 27: HM cosa. 


Netolygų judėjimą cikloide, apie kurį dar nieko nežinome, lyginsime 
su tolygiu judėjimu apskritimu, kuris detaliai nagrinėjamas mokykloje. 
Tuo tikslu nubrėžkime pagalbinį apskritimą. Heigensas šį apskritimą siūlė 
braižyti šitaip: per cikloidės viršūnę A brėžti statmenį AD (apskritimo, ku- 
rio centras O, skersmenį), o per pradinį rutuliuko judėjimo tašką M, brėž- 
ti tiesę M,B, lygiagrečią jos pagrindui. Tos tiesės ir statmens susikirtimo 
tašką pažymėkime raide B. Apskritimas, kurio skersmuo AB, ir yra ieško- 
masis pagalbinis apskritimas. Kol kas neaišku, kuo tas apskritimas geres- 
nis už kitus. Tai paaiškės palaipsniui iš Heigėnso samprotavimų. 

Pirmiausia rutuliuko greičio vertikaliąją projekciją susiesime su pagal- 
binio apskritimo elementais. Kadangi HM = BK, tai 


MP = V2g-HM cos a = 2g - BK cosa. (*) 

Iš trikampio AKT randame: cos 4=KA|/AT. Kadangi AT=2a cos a, 


; _ KA aoa agn gi 
tai cos 4=>———; todėl cos? a= KA|2a, o iš čia 


cos æ = / AKJV 2a. 


„ Įrašę rastąją kosinuso reikšmę į žvaigždute (*) pažymėtą formulę, gau- 
sime 


MP = V2g -BK cos «= V2g-BK- V AK]2a = Vgja- VBK- AK. 


Paskutinė šaknis yra atkarpų BK ir AK geometrinis vidurkis, t. y. tri- 
kampio ABC įžambinės 4B atkarpų, į į kurias ją dalija aukštinė CK, geomet- 
rinis vidurkis. Tačiau tas geometrinis vidurkis, remiantis stačiojo trikampio 
proporcingųjų atkarpų teorema, kaip tik lygus aukštinei CK: 


BK.AK=CK?, 


Todėl rutuliuko judėjimo cikloide greičio vertikalioji projekcija MP i šteiš- 
kiama šitaip: 
MP = Vgja- KC. 


Dydžiai a ir g yra žinomi iš pradžių ir nesusiję nei su tašku M, nei su jo 
pradine padėtimi M,. Vadinasi, rutuliuko judėjimą cikloide visiškai apibū- 
dina pagalbinio apskritimo styga KC, t. y. to apskritimo taško C padėtis. 

Nagrinėkime tolygų taško C judėjimą pagalbiniu apskritimu kampiniu 
greičiu Vgla radianų per sekundę, t. y. 3% £ laipsnių per sekundę. 


Taško C judėjimo apskritimu greitis lygus apskritimo spindulio ir kampi- 
nio greičio, išreikšto radianais per sekundę, sandaugai 2. V Z. 
Kam lygi šio greičio vertikalioji projekcija? Kitaip tariant, kokiu 
greičiu leidžiasi taškas C, kokiu greičiu kinta jo atstumas nuo tiesės MM, 
kai taškas C tolygiai juda apskritimu? Tai nesunku apskaičiuoti. 
Apskritimo taško judėjimo greitis w nukreiptas apskritimo liestine, 
t. y. statmenas spinduliui. Jo projekcija į vertikalę lygi pačiam greičiui w, 
padaugintam iš kampo £ kosinuso (94 pav.). Tačiau kampas ß lygus kam- 
pui KCO,: abu gaunami iš stačiojo kampo atėmus kampą O,CE. Kampo 


KCO, kosinusas lygus KC: Ž AB. Apskaičiuokime tolygaus judėjimo ap- 
skritimu greičio vertikaliąją segių 


AB 
wcos B= > V-4 a =ļ/2 . KC = MP. 


Gauname nuostabų rezultatą: kai taškas tolygiai juda apskritimu, jo 
projekcija vertikalėje juda visiškai taip pat, kaip ir cikloide riedančio 

rutuliuko projekcija vertikalėje. Abiejų greičių projekcijos kiekvienu lai- 
ko momentu tarpusavyje lygios. Iš to sprendžiame, kad apskritimo taš- 
kas iš padėties B į A ir cikloide riedantis rutuliukas iš M, ir A ateis tuo 
pačiu metu. Tą laiką lengva sužinoti. Jau sakėme, kad pagalbinio apskri- 
timo taškas nueina ļ/gja radianų per sekundę. Kitaip sakant, jis pasi- 
suka vienu radianu per Valg sekundžių, o œ radianų (puse apskritimo) 
— per x Va/g sekundžių. Tiek pat laiko reikia ir rutuliukui nuriedėti 
cikloide iš taško M, į tašką A. Tiksliai per tiek pat laiko jis iš inercijos 
pasikels į tašką Mí, per tiek pat — nusileis ir per tiek pat — pasikels 
ir grįš į pradinę padėtį (tašką M,). Vadinasi, rutuliuko pilnojo svyravimo 
laikas (svyravimo periodas) bus lygus 4r Į/a/g: 


t=4R Valg. 


Tai tikrai nuostabi formulė. Matome, kad rutuliuko judėjimo cikloi- 
dinių loveliu periodą visiškai apibūdina lovelio matmenys (cikloidę gene- 
ruojančiojo apskritimo spindulys) ir laisvojo kritimo pagreitis. Cikloidės 
taško M, padėtis, jo atstumas iki tiesės MM; neturi jokios reikšmės. 
Iš kokio cikloidės taško pradėtų judėti rutuliukas, jo svyravimo periodas 
bus tas pats. 

Būtent dėl to cikloidė ir vadinama „Ilygialaike“ kreive — tautochrone. 


A 
P 


95 pav. „Tautochroninis“ kalnas 


Trumpam užmirškime svyruoklę ir paž ažiūrėkime į 95 paveikslą. Jame 
pavaizduotas nepaprastas ledo kalnas: jo šlaitas išlenktas cikloide. Įvai- 
riame aukštyje (taškuose X, H, P) sėdi ant rogučių startui pasiruošę vaikai. 
Vienu metu pagal komandą tos rogutės ima slysti. Kuris pirmas pasieks 
finišą? Neskubėkite atsakyti ir nevainikuokite laurais „sportininko“ K. 

Geriau prisiminkite, kas buvo ką tik pasakyta apie judėjimą cikloide. 
Tada jums paaiškės, kad visi trys vaikai tašką A pasieks vienu metu: 
baisus susidūrimas neišvengiamas! 


Cikloidinė svyruoklė 


Heigensas pradėjo mąsiyti, kaip tautochroninę cikloidės savybę panau- 
doti gaminant „tobulą“ svyruoklę. Paprastąją svyruoklę padaryti labai 
lengva: užtenka sunkų rutuliuką pririšti prie siūlo, o kitą siūlo galą pri- 
tvirtinti (96 pav.). Rutuliuko sunkio centras judės apskritimo lanku. Siū- 
lą galima pakeisti standžiu plonu strypeliu. Bet kaip priversti svyruoklės 
rutuliuką judėti tautochrone, nenaudojant lovelio arba kito panašaus 
įtaiso su didele trintimi? Kaip priversti rutuliuką, pririštą prie 
siūlo, judėti cikloide? Mąstydamas apie tai, Heigensas priėjo prie 
evoliutės ir evolventės sąvokų. 


96 pav. Paprastoji (apskri- 97 pav. Cikloidinė svyruoklė 
timinė) svyruoklė 


Pagaminkime (pavyzdžiui, iš medžio) šabloną, sudarytą iš dviejų 
vienodų cikloidės pusarkių, turinčių bendrą grąžos tašką O (97 pav.). 
Cikloidę generuojančiojo apskritimo spindulį, kaip visada, pažymėkime 
raide a. Sabloną pritvirtinkime vertikaliai ir grąžos taške O pririškime siū- 
lą, kurio ilgis lygus 4a — dvigubam cikloidę generuojančiojo apskriti- 
mo skersmeniui. Prie siūlo laisvojo galo T pririškime svarų rutuliuką. 

Iš viso to, ką jau kalbėjome apie evoliutes ir evolventes, aišku, kad 
rutuliukas judėdamas brėš cikloidės ACOEB evolventę, nes siūlas pri- 
glus prie šablono (palygink 97 paveikslą su 89 paveikslu, p. 61). Kaip ži- 
nome, cikloidės evolventė yra tokia pat cikloidė. Vadinasi, kreivė 
BMTPA, kuria juda rutuliukas, yra cikloidė, generuota spin- 
dulio a apskritimo. 

Jeigu rutuliuką atlenksime iki bet kurio taško M ir paleisime, tai jis 
ims svyruoti, be to, svyravimo periodas nepriklausys nuo taško M padė- 

ties. Net kai dėl trinties ir oro pasiprieši- 
nimo svyravimo amplitudė mažės, svyra- 
vimo periodas nesikeis. Iš esmės ši svy- 
ruoklė bus tautochroninė! Pagalvokite 
patys, kaip tą svyruoklę pritaikyti laik- 
rodžiui reguliuoti. 

Dabar tirsime mažus svyruoklės svy- 
ravimus cikloidės lanku AB (98 pav.). 
Jeigu tie svyravimai labai maži, tai ša- 
blono poveikis praktiškai nebus jaučia- 
mas, todėl svyruoklė judės beveik taip 
pat, kaip juda paprastoji ilgio /=4a svy- 
ruoklė, pakabinta taške O. Cikloidinės 
svyruoklės trajektorija 4B praktiškai ne- 
siskirs nuo paprastosios ilgio 4a svyruok- 
lės trajektorijos CE. Vadinasi, papras- 
tosios svyruoklės, kurios ilgis /=4a, 
98 pav. Maži paprastosios svy- mažų svyravimų periodas praktiškai ne- 
ruoklės svyravimai siskiria nuo cikloidinės svyruoklės perio- 
do. Formulėje 


t=41 Valg 


įrašę vietoj a jam lygų dydį //4, paprastosios svyruoklės mažų svyravimų 
periodą išreikšime jos ilgiu: 


t=2r Vig. 
Tai fizikos formulė, žinoma kiekvienam moksleiviui. 


VI SKYRIUS. NUOSTABUSIS LEDO KALNAS 


„Vidury kiemo ledo kalnas 
kyla!“ 


I: Belousovas 
Brachistochronės uždavinys 


95 paveiksle (p. 70) pavaizduotas nuostabus ledo kalnas: iš įvairių 
aukščių pradedantys čiuožti sportininkai kalno papėdę pasiekia vienu 
metu. Beje, šis ledo kalnas iš tiesų dar nuostabesnis — tam tikra prasme, 

bent jau matematikams ir fizikams. Mokslo istorijoje jis suvaidino svarbų 
vaidmenį, apie kurį verta užsiminti. 

Sąžiningai prisipažįstu: jaunystėje man niekada nešovė į galvą klausi- 
mas — kokios formos turi būti šlaitas, kad greičiausiai ga- 
lėtume juo nučiuožti iš taško M, į tašką A (95 pav.)? Juk trum- 
piausias kelias yra atkarpa M,A. Ja ir reikia čiuožti! Tikriausiai ir skaity- 
tojams šis klausimas atrodo trivia- 
lus, todėl neidomus? Toli gražu taip 
nėra. Tai vienas iš pačių įdomiausių 
uždavinių matematikos istorijoje, to- 
dėl jį smulkiau išnagrinėsime. 

Imkime trikampį ABC (99 pav.). 
Jo įžambinė AB yra 20 m ilgio ledo 
kalno šlaitas, to kalno aukštis BC ly- 
gus 12 m. Apskaičiuosime, per kiek 
laiko rogutės nučiuoš nuo kalno vir- 
šūnės B į papėdę A. Į trintį, kaip pap- 
rastai, nekreipsime dėmesio. 

Kruopščiais stebėjimais Galilėjus 
nustatė šitokį dėsnį: jeigu kūnas slys- 
ta nuožulniąja plokštuma, veikiamas 
tik savo sunkio, tai jo judėjimo laiko santykis su kelio ilgiu lygus kriti- 
mo iš to paties aukščio laiko santykiui su pačiu aukščiu. Šią taisyklę ga- 
lima pakeisti jai lygiaverte taisykle: laikas, per kurį sunkio jėgos veikia- 
mas kūnas nuslysta nuožulniąja plokštuma, lygus laisvojo kritimo iš to 
paties aukščio laikui, padalytam iš nuožulniosios plokštumos ir horizon- 
to sudaromo kampo sinuso. Nesunku įrodyti, kad tos abi taisyklės ekviva- 
lenčios; reikia tik atidžiau pažiūrėti į 99 paveikslą. 

Galilėjus šį dėsnį atrado eksperimentiškai. Tačiau jį galima išvesti 
iš laisvojo kritimo dėsnio, pritaikius jėgos skaidymo taisyklę. 

Taigi pirmiausia apskaičiuosime, kiek laiko užtrunka kūnas, laisvai 
krisdamas iš taško B į tašką C. Žinome, kad laisvai krintančio kūno nu- 
eitas kelias BC išreiškiamas laisvojo kritimo pagreičiu (g=9,81 m/s) ir 
laiku 7: 


AS 


99 pav. Kaip greičiau nusileisti? 


Iš čia randame laiką t: 


3B 1 = 
t= E -&.2. 6=0,32-4,90=1,57, 
E Ve V 


nes 1JVg=1/V9,81 =0,32, o 2V 6=4,90. 

Dabar nesunku apskaičiuoti laiką T, per kurį rogutės nusiys nuožu!- 
niąja plokštuma. Rastąją £ reikšmę (I, 57) reikia padalyti iš kampo « Si- 
nuso 12/20= 3/5, arba + padauginti iš 5/3: 


T=1,57-2=2,61. 


Vadinasi, rogutės nuo kalno nuslys per 2,61 sekundės. 

Sakykime, rogutės iš B į A leidžiasi ne šlaitu BA, o sudėtingesniu ke- 
liu. Iš pradžių jos slysta statesniu šlaitu BE, o paskui atkarpa EA važiuo- 
ja iš inercijos nuo kalno leidžiantis igytu greičiu (jį lengva apskaičiuoti). 
Iš B į E jos nuvažiuos per laiką, lygų kritimo iš 12 m aukščio laikui, pa- 


dalytam iš kampo B sinuso (padaugintam iš >), t. y. 1,57: Ž =1,96 


sekundės. Prie šio laiko dar reikia pridėti laiką, per kurį jos nuvažiuoja 
atkarpą EA (EA=7 m). Greitis, kuriuo rogutės pasiekia tašką E, apskai- 
čiuojamas prilyginus prarastą potencinę energiją (mgh) įgytai kinetinei 
energijai (mv?/2): 
y? 
mgh =m 2 

Iš čia v= V2g4= V g- V24 mjs. 

Norint apskaičiuoti, kiek laiko rogutės iš inercijos važiuoja nuo E 
iki A, reikia atstumą (7 m) padalyti iš greičio (|/ g- Į/24); juk judėjimas 
iš inercijos yra tolygus: 


E, EE 23] 2 
Tea 7:0 Ve-2-V6 0,3 7>7:V 6=0,46. 

Prie laiko, per kurį nuslystama šlaitu BE (1,96 s), pridėję judėjimo iš iner- 
cijos laiką (0,46 s), gausime visą judėjimo laužtė BEA laiką. Jis lygus 
1,96 +0,46=2,42 s, t. y. mažesnis už važiavimo pasvirąja BA laiką. 
Nors atkarpa AB yra trumpiausias atstumas tarp taškų B ir A, bet 
ji nėra „trumpiausio laiko“ kreivė; šiuo požiūriu laužtė BEA yra 
lyg ir „trumpesnė“. Tai suprantama: laiko nuostoliai ilgesniame kelyje 
dosniai atlyginami didesniu greičiu, kurį įgyja rogutės, nusileisdamos 
statesniu šlaitu. 

Iš tų samprotavimų peršasi išvada, kad pats eckonomiškiausias laiko 
atžvilgiu kelias turėtų būti laužtė BCA: iš pradžių rogutės krenta verti- 
kaliu šlaitu BC; paskui mažas lankelis (99 paveiksle jis pavaizduotas brūkš- 
nine linija) palengva keičia jų kryptį; po to jos važiuoja iš inercijos tiese 
CA, išlaikydamos didžiausią greitį. 

Nespėliosime, geriau bandysime apskaičiuoti! Rogučių laisvojo kriti- 
mo statiniu BC laiką jau apskaičiavome: juk tai mūsų /, lygus 1,57 s. 
Greitis taške C randamas prilyginus prarastą potencinę energiją įgytai 

kinetinei energijai; kaip jau žinome, jis lygus Y/ g- V24. Padaliję atstu- 
mą (16 m) iš greičio, gausime laiką tc4: 


tca=16:(V g: V24)=0,32. $ -2,45=1,04 s. 


Prie jo pridėję kritimo laiką (1,57 s), gauname visą judėjimo laužte BCA 
laiką: . 
faca = 1,57 +1,04 =2,61 sekundės. 


Pasirodo, kad šis kelias nenaudingas: sugaištama tiek pat łaiko, kiek ir 
važiuojant tiese BA, vadinasi, žymiai daugiau negu laužte BEA. Iš trijų 
išnagrinėtų kelių trumpiausias laiko atžvilgiu (nors ir ne pats trumpiau- 
sias) yra kelias laužte BEA. 

Ar tikrai taškas E (99 pav.) pats „naudingiausias“? Ar važiuodami 
keliu BEA sutaupome daugiausia laiko? Gal galima rasti tokį tašką M 
(100 pav.), kad kelią BMA, pavaizduotą brūkšnine linija (— — — —), 
būtų įmanoma nuvažiuoti per dar trumpesnį laiką? O gal laužtės viršūnė 
nebūtinai turi būti tiesės CA taškas, o koks nors trikampio ABC vidaus 
taškas, ir naudingiausias laiko atžvilgiu kelias būtų laužtė BDA, pavaiz- 
duota brūkšnine taškine (—.—.—) linija? Pagaliau, gal ieškomasis kelias 
būtų taškine linija (.....) pavaizduota kreivė? Kaip tokią kreivę rasti? 


100 pav. Kokį kelią pasirinkti? 


Taigi reikia spręsti šitokį uždavinį: per du taškus B ir A, esančius 
skirtingame aukštyje virš žemės lygio, reikia nubrėžti kreivę, 
kuria judėdamas iš taško B sunkio veikiamas kūnas greičiau- 
siai pasiektų tašką 4. Ieškomoji kreivė pavadinta „brachistochrone“, 
t. y. „trumpiausio laiko kreive“. Jeigu taškai A ir B yra vienoje vertikalėje, 
tai brachistochronė, aišku, bus tiesės atkarpa. Kas bus, jei A ir B nebus 
vienos vertikalės taškai, o bus išdėstyti taip, kaip ką tik nagrinėtame 
uždavinyje apie trikampį? Neaišku. Todėl brachistochronę nagrinėsime 
smulkiau. 

Iki šiol kalbėjome apie mokslininkus — Galilėjų, Paskalį, Robervalį, 
Toričelį ir kt., — kurie savo darbais padėjo Niutonui ir Leibnicui sukur- 

ti diferencialinio ir integralinio skaičiavimo teoriją. Įžymieji broliai Ber- 
nuliai — Jakobas (1654— 1705) ir Johanas (1667—1748) — priklauso ki- 
tai mokslininkų kartai. Jie pirmieji įvertino naujų Niutono ir Leibnico 
metodų galią ir grožį, ėmė juos energingai tobulinti ir plėsti jų taikymo 
sritį. Jie taip pat buvo pirmieji naujų matematikos idėjų skelbėjai, pirmie- 
ji nuostabiųjų diferencialinio ir integralinio skaičiavimo metodų propa- 
guotojai. Patį žodį „integralas“ į mokslą įvedė Jakobas Bernulis. 

1696 metais Johanas Bernulis suformulavo brachistochronės uždavinį. 
Vėliau papasakosime, dėl ko sunkus šis uždavinys ir kodėl jis buvo ypač 
įdomus. Johanas Bernulis paskelbė tą uždavinį be sprendimo, kviesda- 
mas geriausius matematikus jį išspręsti. Išsprendė keturi mokslininkai: 
Leibnicas, Niutonas, Lopitalis ir Jakobas Bernulis. Jakobo Bernulio 
sprendimas buvo įdomiausias ir suvaidino ypatingą vaidmenį matematikos 
istorijoje. 

Kad suprastume brachistochronės problemą, teks nukrypti į šalį: 
reikės prisiminti kai ką iš optikos. 


Ekskursija į optiką. Gudrusis šviesos spindulys 


Priminsime brachistochronės uždavinio formuluotę. Iš visų kreivių, 
jungiančių skirtingame aukštyje esančius taškus Æ ir B, reikia išrinkti 
tą, kuria turi judėti sunkio jėgos veikiamas taškas*, kad iš aukštesniojo 
taško greičiausiai pasiektu žemesnįjį. 


101 pav. Ferma uždavinys 
Šis uždavinys sunkus, todėl pirmiau išspręskime lengvesni: iš laivo 
A (101 pav.) į miestą B reikia pasiųsti pasiuntinį. Valtis plaukia v km/h 
greičiu, O pėsčias pasiuntinys eina w km/h greičiu. Atstumai a, b ir m 
žinomi (101 pav.). Ant kranto KH reikia rasti vietą M, kurioje išlipęs pa- 
siuntinys visą kelią A MB nukeliautų per trumpiausią laiką. 


* Čia kalbama ne apie geometrinį tašką, o apie materialųjį tašką, turintį svorį, 

Kad šis uždavinys giminingas brachistochronės uždaviniui, savaime 
aišku. Tačiau brachistochronės uždavinys kur kas sudėtingesnis: ten rei- 
kia rasti ne vieną tašką, o visą nežinomą kreivę. Naujajame uždavinyje 
(jį vadinsime Ferma uždaviniu) ieškoma tik vieno taško. Dar daugiau: 
Ferma uždavinyje yra tik dvi greičio reikšmės (v ir w), o brachistochro- 
nės uždavinyje greitis, veikiant sunkiui, tolygiai kinta ir įgyja be galo 
daug skirtingų reikšmių. 

Ferma uždavinį irgi spręsime ne iš karto. Pirmiausia išnagrinėsime 
vieną klausimą, kurį beveik prieš 2000 metų nagrinėjo Aleksandrijos moks- 
lininkas Heronas (I a.). 


Įsivaizduokite, kad keliaujate su grupe draugų. Dalis draugų apsisto- 
jo stovykloje A (102 pav.), kita dalis — stovykloje B. Sakykime, jūs esate 
stovykloje B, o kibirėlis vandeniui — stovykloje A. Ateinate į stovyklą 
A, pasiimate kibirėlį, paskui einate prie upės KH, pasisemiate vandens 
ir grįžtate į savo stovyklą B. Kokiame kranto taške M reikia semti vandenį, 
kad kelią iš A į B nueitumėte per trumpiausią laiką? Tarkime, kad su van- 
deniu ir be vandens jūs einate vienodu greičiu. Tuomet fizikinį uždavinį 
galima pakeisti geometriniu: rasti trumpiausią kelią iš A į B (užsukant 
į tiesę HK). 

102 pav. Kaip greičiausiai atnešti 103 pav. Snelijaus dėsnis 


vandens? 


Šį uždavinį sprendžiame labai paprastai. Randame tašką B,, simetriš- 
ką taškui B tiesės HK atžvilgiu (kitaip sakant, brėžiame BC | HK ir BC 
tęsinyje atidedame CB,= CB). Imkime bet kurį tiesės HK tašką T. Lauž- 
čių ATB ir ATB, ilgiai, savaime aišku, yra vienodi. Trumpiaušia ATB 
tipo laužtė atitiks trumpiausią ATB, tipo laužtę. Su ATB, tipo laužtėmis 
viskas aišku: sujungiame taškus A ir B, tiesės atkarpa; „laužtė“ AMB, 
(t. y. atkarpa) bus trumpiausias atstumas tarp taškų A ir B,. Tada trumpiau- 
sia ATB tipo laužtė (taškai A ir B yra vienoje tiesės HK pusėje) bus lauž- 
tė AMB, o ieškomasis taškas — taškas M, kuriame tiesė HK kerta 
atkarpą, jungiančią tašką A su „veidrodiniu taško B atspindžiu“. 

Atkreipkite dėmesį į tai, kad kampai BMC ir CMB lygūs (kodėl?). 
Jeigu per tašką M nubrėšime tiesę EP | HK, tai gausime lygius kampus 
EMB ir EMA. 

Įsivaizduokime, kad tyrimo objektas yra ne upės krantas ir stovyk- 
lautojai, o veidrodžio paviršius, šviesos šaltinis A ir stebėtojo akis B (102 
pav.). Tada uždavinio atsakymas išreikš žinomą fizikos dėsnį: šviesos 
spindulio kritimo kampas lygus atspindžio kampui. Tą pačią mintį gali- 
ma ir šitaip suformuluoti: atsispindėjęs šviesos spindulys „pasirenka“ trum- 
piausią kelią. Šį faktą pirmasis patebėjo Heronas Aleksandrietis, todėl 
paskutinė atspindžio dėsnio formuluotė vadinama Herono teorema. 

Per pusantro tūkstantmečio po Herono mirties buvo išrastas mikros- 
kopas ir teleskopas. Siekimas tobulinti šiuos prietaisus vertė domėtis 
geometrine optika. Be to, vietoj šviesos atspindžio klausimo iškilo svarbes- 
nė šviesos lūžio (Ięšiuose) problema. Buvo aišku, kad čia negali būti nė kal- 
bos apie trumpiausią spindulio AOB kelią (103 pav.). Kaip susiję kampai 
æ ir B, pavaizduoti 103 paveiksle, buvo galima tik spėlioti. Olandų moks- 
lininkui Snelijui (1581—1626) bandymais pavyko nustatyti dėsnį, šiais 
laikais žinomą kiekvienam moksleiviui: jeigu spindulys iš aplinkos A 
pereina į aplinką B, tai kritimo kampo ir lūžio kampo sinusų santykis 
yra pastovus dydis (lygus aplinkų A ir B lūžio rodiklių santykiui). Jau vė- 
lyvojo Renesanso epochos mokslininkai suprato, jcg skirtingi lūžio koefi- 
cientai yra dėl to, kad įvairiose aplinkose skirtingi šviesos greičiai. Jeigu 
103 paveikslo viršutinėje aplinkoje šviesos greitį pažymėsime raide v, 
o apatinėje —'w, tai Snelijaus dėsnį galėsime šitaip sufcimuluoti: spin- 
dulio kritimo ir lūžio kampų sinusai proporcingi atitinkamiems šviesos 
greičiams: 

sing.: sinßĝ =v : w. 


Spindulio kelias iš 4 į B per tašką O nėra trumpiausias. Tačiau galbū t 
jis trumpiausias laiko atžvilgiu? Prancūzų matematikas Pjeras Ferma 
(1601 — 1665) pirmasis suprato, kad Herono teoremoje apie šviesos at- 
spindį galima kalbėti ne apie trumpiausią kelią, o apie trumpiausią laiką 
(juk krintančio ir atsispindėjusio spindulių greitis vienodas!). O kas, pa- 
galvojo Ferma, jeigu ir lūžęs šviesos spindulys „išsirenka“ kelią, atitinkan- 
tį trumpiausią laiką? Tai leistų šviesos atspindį ir lūžį apjungti vienu ben- 
dru dėsniu, kurio formuluotės pagrindas būtų nauja galbūt produktyvi 
idėja! 

Ferma suformulavo šitokį uždavinį: sakykime, 103 paveiksle šviesos 
greitis virš tiesės MP lygus v, o po tiese MP lygus w. Kaip turi sklisti švie- 
sos spindulys, kad iš taško A į tašką B ateitų per trumpiausią laiką? 

Pažvelkime į 101 paveikslą ir palyginkime Ferma šviesos spindulio 
uždavinį su laivo pasiuntinio uždaviniu. Iš karto matyti, kad matemati- 
kui — tai tas pats uždavinys. Todėl laivo pasiuntinio uždavinį ir pavadi- 
nome Ferma uždaviniu, nors šis mokslininkas laivais niekada nesidcmėjo. 

Dabar pamiršime laivus, šviesos spindulį ir kalbėsime apie abstraktų 
mechanikos uždavinį: dalelė juda iš A į B, kirsdama tiesę MP (103 pav.). 
Jos greitis virš tiesės MP lygus v, o po tiese MP lygus w. Kokiame taške 
O dalelės kelias, sudarytas iš dviejų atkarpų, turi kirsti tiesę MP, kad ju- 
dėjimo laikas būtų trumpiausias? 

Kas gi čia sudėtinga? Spręskime uždavinį: duotas lygiašonės trapeci- 
jos pagrindas, jos perimetras ir kampas prie pagrindo; reikia rasti plotą. 
Tai įprastas uždavinys, ne visai paprastas, bet ir nelabai sunkus — kiek- 
vienas devintokas jį išspręs. Pakeiskime uždavinį ir spręskime šitokį: 
duotas lygiašonės trapecijos pagrindas ir perimetras; koks turi būti kampas 
prie pagrindo, kad trapecijos plotas būtų didžiausias? Iš tūkstančio moks- 
leivių vargu ar atsiras bent vienas, kuris išspręs šį naują uždavinį. 

Tokie uždaviniai (t. y. uždaviniai, reikalaujantys rasti sąlygas, kurio- 
mis nagrinėjamas dydis įgyja didžiausią arba mažiausią reikšmę) prak- 
tiškai labai svarbūs. Technikoje dažnai kyla klausimas, kokie katilo mat- 
menys ekonomiškiausi, kokia lėktuvo sparno forma tinkamiausia ir pan. 
Senovės mokslininkai tokiais klausimais beveik nesidomėjo. Bet Rene- 
sanso epochos mokslininkams iškilo gyvybiškai svarbi problema: sukurti 
paprastus tokių uždavinių — maksimumo ir minimumo — sprendimo 
metodus. 

Išspręsti šviesos spindulio lūžio uždavinį, nežinant Snelijaus dėsnio, 
abai sunku. Tarkime, kad bandymu nustatytas Snelijaus dėsnis yra to 
uždavinio „raktas“. Nesunku įrodyti, jog tas spėjimas yra teisingas. 

Sakykime, dalelė (ar spindulys) juda tiese iš taško A (104 pav.) iki 
tiesės HK, po to nuo HK į tašką B, be to, nuo A iki tiesės ŽK ji juda grei- 
čių v, o nuo tiesės HK iki taško B — greičiu w. Kokiame taške C dalelės 
(ar šviesos spindulio) kelias turi kirsti tiesę HK, kad tašką B pasiektų 
per trumpiausią laiką? Įrodysime, kad mažiausiai sugaištama judant 


104 pav. Snelijaus dėsnio įrodymas 

tokiu keliu, kurio kampų PCA ir BCM sinusų santykis lygus greičių v ir 
w santykiui. 


Sakykime, ACB — kaip tik toks kelias, t. y. pagal sąlygą (104 pav.) 
sing :SiNB= V : w. 


Imkime bet kokį tiesės HK tašką F. Įrodysime, kad judant keliu AFB 
reikėtų daugiau laiko negu judant keliu ACB. 

Kad tolesni samprotavimai būtų paprastesni, papildykime brėžinį. 
Iš taško F nuleiskime statmenis į krintantį spindulį ir į lūžusį spindulį 
(optikoje vartojama formuluotė tinka ir sprendžiant judančios dalelės 
uždavinį). Kitaip sakant, nubrėžkime FD | CA ir FE | BT. Kampas DFC 
lygus kampui PCA (kampui «), kaip kampai su atitinkamai statmenomis 
kraštinėmis. Dėl tos pačios priežasties ir kampas CFE lygus kampui BCM 
(kampui 8). Todėl 

sin a= CP ir sing= CE 
CF CF" 
Padaliję tas lygybes vieną iš kitos ir prisiminę, kad (iš Snelijaus dėsnio) 
sina : sinĝ =v : w, gausime 
CD sing v „CD CE 
CE” sinb w’ arba ovo w’ 
Tai ir yra tas tarpinis rezultatas, kurio ieškojome. Dabar palyginsime 
laiką, sugaištamą judant keliais ACB ir AFB. Tas sugaištas laikas atitin- 
kamai lygus: 


(laiką, per kurį dalelė nueina kiekvieną atkarpą, randame padaliję atstu- 
mą iš greičio). 
Reikia įrodyti, kad 
tei t y L SL, B, 


Pertvarkysime t išraišką. Atkarpą AC pakeitę jai lygia suma AD + DC, 
gausime 
A 3 


Ww Y v w 
Pakeitę CD/v jam lygiu santykiu CE/w, turėsime: 
„ACE, AD „BE 


w Y Ww 


nes CE+CB=BE. 
Lieka paskutinis žingsnis. Palyginsime atkarpas AD ir AF. Pirmoji 
— statmuo, antroji — pasviroji į DF. Vadinasi, 4D < AF. Taip pat EB< 


< BF. Tačiau jeigu AD< AF, tai AD/jv< AF|v. Visai taip pat BE/w< 
<BF|w. Pagaliau įsitikiname, kad 

AD BE AF FB 

au LL T. t. y. I<l,. 
Vadinasi, įrodėme, kad, einant keliu ACB, užtrunkama trumpiau negu 
einant bet kuriuo kitu keliu. Krintančio ir lūžusio spindulio teorema 
įrodyta. O mes esame pasiruošę spręsti brachistochronės uždavinį. 


Ir vėl cikloidė! 


Prisiminsime, kaip formuluojamas brachistochronės (greičiausio nusi- 
leidimo kreivės) uždavinys. Kokiu keliu turi judėti svari dalelė, veikiama 
tik sunkio jėgos, kad iš taško A į tašką B (105 pav.) nueitų per trumpiau- 
sią laiką? Tai labai savotiškas uždavinys. Ferma uždavinyje reikėjo rasti 
padėtį vieno vienintelio taško, per kurį einant nagrinėjamasis dydis (lai- 
kas) būtų mažiausias. Kituose uždaviniuose, panašiuose į Ferma uždavi- 


H A 


105 pav. Brachistochronės uždavinio sprendimas 


nį, reikia rasti vieną kokio nors dydžio reikšmę, su kuria kitas dydis įgy- 
tų didžiausią arba mažiausią reikšmę. Johano Bernulio uždavinyje (bra- 
chistochronės uždavinį, kaip prisimename, suformulavo J. Bernulis) 
yra kitaip: reikia rasti ne vieną tašką, netgi ne dešimtį, o be galo daug 
taškų, sudarančių tolydžiąją kreivę. Čia ne tik Ferma metodas, bet ir Ber- 
nulio laikais atsiradęs diferencialinis skaičiavimas negalėjo padėti. Štai 
kodėl brachistochronės uždavinį įstengė išspręsti tik patys talentingiausi 
Bernulio amžininkai. | 
Jakobo Bernulio sprendimas, nors ir tobuliausias, visgi nebuvo visiš- 
kai griežtas. Bandymai pagerinti tą sprendimą, pritaikyti jį kitiems užda- 
viniams spręsti jau kitame, XVIII, šimtmetyje paskatino sukurti visiškai 

naują matematikos šaką — variacinį skaičiavimą. Būtent dėl to 76 pus- 
lapyje minėjome, kad brachistochronės uždavinys suvaidino ypatingą 
vaidmenį mokslo istorijoje. 

Papasakosime, kaip tą uždavinį sprendė Jakobas Bernulis. Jis pradėjo 
nuo to, kad sunkų uždavinį pakeitė daugeliu paprastesnių — elementa- 
riųjų — uždavinių. Taškų A ir B (105 pav.) aukščių skirtumą jis padalijo 
į labai didelį skaičių lygių dalių ir per tuos dalijimo taškus mintyse išvedė 
lygiagrečias plokštumas. Visa erdvė buvo „padalyta į sluoksnius“. Jeigu 
kiekvieno sluoksnio storį pažymėsime raide c, sluoksnių skaičių — raide 
n (105 paveiksle n=10, c=0,4 cm), tai sandauga cn, aišku, bus lygi visam 
dydžiui k — taškų A ir B aukščių skirtumui. 

Sakykime, dalelės greitis kinta ne tolygiai, o šuoliukais — pereinant 
iš vieno sluoksnio į kitą. Pirmajame (iš viršaus) sluoksnyje jis lygus 2, = 
= V2gc, t. y. greičiui, kurį įgytų sunkio jėgos veikiama dalelė, baigdama 
eiti per pirmąjį sluoksnį. Antrajame sluoksnyje jis lygus 2,= V2g -2c, 
t. y. tam greičiui, kurį įgytų natūraliai judanti dalelė, baigdama eiti per 
antrąjį sluoksnį. Dabar aiškų, kokiu greičiu turi judėti dalelė kiekviename 
sluoksnyje. Pavyzdžiui, ketvirtajame sluoksnyje ji judės greičiu v= 
= V2g-4c ir t. t. Sunkio jėgos veikiama dalelė judės laužte, be to, jeigu 
n didelis (sluoksnio storis, aišku, mažas), — judėjimas bus labai artimas 
natūraliam judėjimui daugiakampiu loveliu. Norint nustatyti, kokia tu- 
ri būti laužtė — apytikslis „šuoliukais“ judančios dalelės kelias, reikia 
rasti visus kampus prie tos laužtės viršūnių. 

Taip pat galima nustatyti kampus, kuriuos laužtės grandys sudaro 
su vertikale: tuos kampus patogu žymėti raidėmis a,, «>, &ş ir t. t. Čia in- 
deksas žymi tiriamąjį sluoksnį (105 pav.). 

Atidžiai išnagrinėkime dalelės judėjimą kurių nors dviejų sluoksnių, 
pavyzdžiui, penktojo ir šeštojo, sandūroje. Samprotavimai ir rezultatai 
bus vienodi ir imant bet kurią kitą gretimų sluoksnių porą. Kad judėjimo 
penktuoju ir šeštuoju sluoksniais laikas būtų mažiausias, atitinkamų 
kampų sinusų santykis turi būti lygus greičių penktajame ir šeštajame 
sluoksnyje santykiui (čia tenkinamos Ferma uždavinio sąlygos, todėl 
turi būti teisingas Snelijaus dėsnis, pritaikytas dalelei). Vadinasi, 


sinas x Sinas = V5 . Vao 
bet v= V2g 5C, V= V2z +6c, todėl 
sin Xx - V2g.- Sc = V 5c arba Sİn ag = sin 04 
singe | V2g-6 V 6 Vs Væ 
Pakartoję panašius samprotavimus su visomis gretimų sluoksnių poromis, 
gausime lygybių grandinę: 


— Å = ——--———ZS... Ir t.t. 

Kitaip sakant, bet kurios laužtės grandies ir vertikalės sudaromo kampo 
sinuso santykis su atitinkamo sluoksnio atstumu iki viršutinės plokštumos 
(iki plokštumos AH; 105 pav.) yra pastovus dydis. Taigi ieškomoji „trum- 
piausio laiko laužtė“ visiškai nustatyta. Ją galima nubraižyti brėžiant 
grandį po grandies, pradėjus pirmąja. 

Kaip ir Jakobas Bernulis, tarkime, jog sluoksnio storis nykstamai 
mažėja, o sluoksnių skaičius neaprėžtai didėja. Tada laužtė taps ieškoma- 
ja kreive — brachistochrone, — ir uždavinys bus išspręstas. 

Kaip gi tuo metu keisis kiekvienos laužtės grandinės kryptis? Ji 
sutaps su ieškomosios kreivės liestinės kryptimi. Vadinasi, liestinės kiekvie- 
name brachistochronės taške ir vertikalės sudaromo kampo sinuso santy- 
kis su kvadratine šaknimi iš „aukščio“ (iš atstumo nuo kreivės taško iki 
horizontalės AH) yra pastovus. 

Bet tai juk cikloidę apibūdinanti savybė! Prisiminkime 4 ir 5 teore- 
mas 20 puslapyje. Vienintelė kreivė, kurios liestinė bet kuriame taške 
ir to taško atstumas iki nurodytos tiesės turi šią savybę, yra sena mūsų 
pažįstama! Maža, jai būti tautochrone: ji dar ir brachistochronė. 

inoma, Jakobo Bernulio sprendimas nėra tobulas. Neaišku, ar pagrįs- 
tas ribinis perėjimas nuo laužtės prie kreivės. Yra ir kitų loginių nesklan- 
dumų. Tačiau ypatingu Jakobo Bernulio išradingumu ir sumanumu rei- 
kia tik žavėtis. O toliau plėtojant pagrindinę šio sprendimo idėją, XVIII 
amžiuje buvo sukurtas variacinis skaičiavimas. 


PABAIGA 


Susumuosimeę rezultatus. Susipažinome su kreive, nuostabia daugeliu 
atžvilgių. Ji — ir riedančio rato taško pėdsakas, ji — ir tautochronė (pas- 
tovaus svyravimo periodo kreivė), ji — ir brachistochronė (greičiausio 
nusileidimo kreivė). Tačiau to maža. Šiais laikais cikloidinės kreivės taiko- 
mos technikoje atliekant įvairius skaičiavimus, tobulinant mašinų deta- 
les ir kt. Pavyzdžiui, cikloidinių kreivių savybėmis remiamasi gaminant 
krumpliaračių krumplių profilius. Vien tik dėl savo pritaikomumo šios 
kreivės nusipelnė rimčiausio dėmesio. 

Cikloidė turi ir daugiau nuopelnų. Ja rėmėsi XVII amžiaus mokslinin- 
kai, kurdami kreivių tyrimo metodus, kurie padėjo atsirasti diferencia- 
liniam ir integraliniam skaičiavimui. Ji buvo vienas iš „bandomųjų ak- 
menų“, kuriais Niutonas, Leibnicas ir pirmieji jų pasekėjai bandė galingus 
matematinius metodus. Pagaliau brachistochronės uždavinys padėjo išrasti 
variacinį skaičiavimą, taip reikalingą šių laikų fizikams. Vadinasi, cik- 
loidė nepaprastai glaudžiai susijusi sų vienų įdomiausių matematikos 
istorijos periodų. 

